"Očekujem otkrivanje nalogodavaca ubistva Đinđića" | Mondo Portal\nKacin ocekuje otkrivanje nalogodavaca Djidjicevog ubistva\n4. avgust, 13:45\n"Očekujem otkrivanje nalogodavaca ubistva Đinđića" 1 Podeli Podeli na facebook Podeli na twitter Podeli na viber Pošalji na mail\n10.03.2014. / 14:41 14:49\n"Očekujem otkrivanje nalogodavaca ubistva Đinđića"\nIzvor Fonet 10.03.2014. / 14:41 14:49\nIzvestilac Evropskog parlamenta za Balkan Jelko Kacin izjavio je, uoči 11. godišnjice atentata na prvog demokratski izabranog premijera Srbije Zorana Ðinđića, da očekuje da će biti otkriveni nalogodavci ovog zločina.\n"Očekujem da se to desi. Ja misli da to nije moguće izbeći. Mislim da je i političkim opcijama u Srbiji jasno da je to nemoguće i da zato postoji volja da se to desi", rekao je Kacin portali klix.ba.\nZamoljen da komentariše navode da je atentat na Ðinđića "regionalna priča", Kacin je rekao da je "poručio da treba u traženju pozadine ostvariti i punu saradnju između organa pravosuđa susednih država i Srbije, uključujući i BiH".\nKacin nije želeo da govori o tome da li će pozadinu slučaja Ðinđić istraživati nadležno tužilaštvo u Srbiji ili će biti formirana posebna istražna komisija ili pak parlamentarna komisija.\nIstraga o pozadini ubistva Đinđića može i sada\n"Stvar je njihove nadležnosti, ali rezultata istrage mora biti", rekao je Kacin.\nZoran Ðinđić rođen je 1. avgusta 1952. u Bosanskom Šamcu, a ubijen je u atentatu koji su 12. marta 2003. u Beogradu izvršili pripadnici "zemunskog kriminalnog klana".\nNekoliko sati nakon što je u 12.20 sati Ðinđić ubijen, Vlada Srbije proglasila je vanredno stanje, a kao počinioci osumnjičeni su pripadnici "zemunskog klana", između ostalog i zato što je Ðinđićeva vlada toga dana trebalo da izda nalog za hapšenje nekoliko pripadnika ove kriminalne grupe.\nZa vreme vanrednog stanja, koje je trajalo do 22. aprila 2003., u policijskoj akciji „Sablja" uhapšeno je 11.665 osoba, među kojima je bilo stranačkih funkcionera, visokih oficira, nosilaca funkcija u pravosuđu i estradnih zvezda, a neki od njih proveli su neko vreme u pritvoru\nÐinđić je bio prvi premijer Srbije posle pada režima Slobodana Miloševića 2000. godine i dolaska na vlast Demokratske opozicije Srbije (DOS), podseća portal Klix.ba.\nkacin zoran đinđić\n10.03.2014. / 16:11\n12.03. 2003 je ispisan crnim slovima,od Mihala Obrenovića, taj dan zustavljena je Srbija na putu demokratije,put ka EU. Zlato je zamenjeno brozom,još gore na političkoj sceni se vraća SPS. Koji dirigira saDSS I DS\nUpravo gledate SRBIJA IMA NOVI PARLAMENT, poslanici položili zakletvu 6 Info video Pre 33 min Skupština Srbije potrvrdila je danas mandate novim poslanicima. Svečanim činom polaganje zakletve konstituisan je...


UN traže hitno oslobađanje Navaljnog - Svet - Dnevni list Danas\nPočetna » Svet » UN traže hitno oslobađanje Navaljnog\nVisoki komesarijat UN za ljudska prava izrazio je danas „duboku uznemirenost“ hapšenjem ruskog opozicionara Alekseja Navaljnog i zatražio njegovo „hitno oslobađanje“.\n0Piše: Beta/AFP 18. januara 2021. 14.33\n„Duboko smo uznemireni hapšenjem Alekseja Navaljnog i pozivamo na njegovo hitno puštanje na slobodu i poštovanje njegovih prava na redovnu proceduru u skladu sa zakonima“, napisala je na Tviteru visoka komesarka UN za ljudska prava Mišel Bačele (Michelle Bachelet).\nKomesarijat UN za ljudska prava je takođe ponovo pozvao na sprovođenje „detaljne i nepristrasne istrage o njegovom trovanju“.\nNavaljni (44) je sinoć uhapšen po dolasku u Moskvu. On je boravio u Nemačkoj gde je prebačen u avgustu pošto mu je naglo pozlilo tokom leta u Sibir. Laboratorije u zapadnoj Evropi zaključile su da je Navaljni otrovan nervnim agensom iz porodice novičok.\nNavaljni optužuje predsednika Rusije Vladimira Putina da je naložio njegovo trovanje i ubistvo što Kremlj negira.\nSAD i Evropska unija su osudile hapšenje Navaljnog i pozvale na njegovo oslobađanje.\nAleksej Navaljni, oslobadjanje, Ujedinjene nacijeŽeneva\nIzvestiteljke UN traže nezavisnu međunarodnu istragu trovanja Navaljnog\nPotvrđeno prebacivanje Navaljnog u zatvor izvan Moskve\nNavaljni prebačen na izdržavanje kazne u zatvor izvan Moskve


Dve godine Kongresa srpsko-američkog prijateljstva\nJanuar 28, 2020 21:36\n"Rad i aktivnosti Kongresa srpsko-američkog prijateljstva potvrđuju da naši odnosi mogu i moraju biti osnaženi ne samo u političkoj sferi već i u oblastima ekonomije, ali i tehnološke, kulturne i naučne saradnje", kazao je Dačić.\n"Poslednje tri decenije bile su prepune izazova, ali su i najbolji podsetnik da je u svakom trenutku neophodno težiti stalnom dijalogu i unapređenju saradnje koja se mora zasnivati na definisanju i pronalaženju tema od obostranog interesa", istakao je ministar.\nŠef srpske diplomatije ispričao je da kada je bio u poseti Vanuatuu, premijer te zemlje je kazao da je prvi put za 30 godina premijer Australije došao u posetu i dodao da je to učinjeno zato što je došao i predsednik Kine.\n"Koliko puta treba da dođe Putin u Srbiju da bi američki predsednik došao?", upitao je Dačić.\n"Podrška i razumevanje SAD zasigurno mogu imati presudnu ulogu u nastojanjima da prevaziđemo probleme i otvorena pitanja s Prištinom, što bi dalje moglo da vodi izgradnji poverenja između srpskog i albanskog naroda u celini, a što je od neprocenjivog značaja za čitav region Zapadnog Balkana", kazao je Dačić.\nPodsetio je i da su SAD danas jedan od najznačajnijih stranih investitora u privredu Srbije, sa do sada uloženih blizu četiri milijarde dolara i više od jedne milijarde donacija kroz programe razvojne pomoći.\n"Zahvaljujući spoljnoj politici predsednika Aleksandra Vučića, koju sprovodi ministar spoljnih poslova Ivica Dačić, danas imamo šansu za novi početak", kazala je Mihajlovićeva.\n"Mnogo toga smo prošli zajedno, boreći se na istoj strani u oba svetska rata kada smo pokazali da smo najpouzdaniji partner SAD", kazala je i dodala da sigurno nema Amerikanca koji nije čuo za Vladu Divca, Milu Jovović i Karla Maldena.\n"Mi to ne možemo da zaboravimo, ali od tada je prošlo više od 20 godina i moramo zajednički da se potrudimo da povratimo dobre odnose", navela je ministarka.\n"Srbiji je mesto u Evropi, na Zapadu, u saradnji sa SAD, ali to nikako ne znači da treba da zaboravimo sve svoje prijatelje na Istoku", rekla je.\n"SAD vide kao jedan od strateških ciljeva razvoj Srbije kao moderne, demokratske, prosperitetne evropske zemlje, u miru sa susednim državama, demonstrirajući puno poštovanje vladavine zakona, posvećene garantovanju prava svih svojih građana", kazao je Godfri.\n"Politički lideri u Beogradu moraju preduzeti ozbiljne reforme kako bi Srbija napredovala na svom putu ka EU. Moja misija - kao i politika moje zemlje - jeste da pomognemo Srbiji u ostvarenju ciljeva", istakao je Godfri.\nRaste broj obolelih od korone u Pčinjskom okrugu 12\nIvanuša: Situacija ozbiljna, treba razmišljati o novim merama 13\nPojačan intenzitet saobraćaja 13\nPretežno sunčano i toplije 13\n11:40 October 26, 2020\nPolicija hapsi studente u Minsku\n11:34 October 26, 2020


„Patku daj tati“: Skrivene namere „Inicijative Ne da(vi)mo Beograd“ - Studio B\n„Patku daj tati“: Skrivene namere „Inicijative Ne da(vi)mo Beograd“ Studio B\nBeogradBeograd Pocetna 02. 02. 2017. 11:30:41\nU saopštenju ovog udruženja se navodi:\nJasno je da ovim pozivom na proteste u Nišu, za koje je čak organizovan i prevoz, čije troškove pokriva sama „Inicijativa“, otpočinju kampanju svog predsedničkog kandidata na predstojećim izborima, Sašu Jankovića tzv. zaštitnika građana.\nKao što je već više puta navodilo naše Udruženje, zanima nas odakle potiče novac za organizovane autobuse od Beograda do Niša i obrnuto i koji je to strani fond, ovoga puta, podržao unošenje nemira na ulice?\nOdlaskom na proteste u Niš, građanima Srbije, jasno stavljaju do znanja da je svrha njihovog delovanja pronalazak žarišta i pronalazak prostora za pravljenje protesta i haosa na gradskim ulicama, a sve sa ciljem pokušaja destabilizacije i unošenja nemira.\nNakon više neuspelih protesta Inicijative u Beogradu, na kojima se pojavilo svega nekoliko desetina građana, jer su očigledno shvatili prave razloge njihovog udruživanja sada se njihovo delovanje „seli“ u Niš. Možda i grešimo, da li se protiv projekta Beograd na vodi, protiv novih radnih mesta za mlade i modernizacije našeg glavnog grada i povećanja broja turista u njemu, sada „borite“ iz Niša?Koji je sledeći grad koji će zbog vas trpeti buku, nemire i zaustavljanje regularnog saobraćaja? Koji je sledeći grad u koji ćete morati da idete samo da opravdate abnormalni novac koji vam „tata“ iz inostranstva redovno uplaćuje?


Tajna spomenika na groblju u Pančevu - Kaldrma.rs\nDa se iza običnog grobljanskog spomenika nalazi ličnost koja je imala odlučujuću ulogu u ključnim događajima svetske istorije na početku XX veka, svedoči tek natpis na obelisku da je pokojnik bio komandant tvrđave Port Artur. Danas Daljen na poluostrvu Ljaoning u Kini, Port Artur je stotinu godina bio najvažnija luka Carske Rusije na Dalekom istoku, sedište ruske Pacifičke flote, i uporište ruskog imperijalnog uticaja u Mandžuriji (danas oblast koja je takođe deo Kine). Zbog svoje enormne važnosti bio je prozvan “Gibraltar Dalekog istoka”.\nHiljade vojnika ginulo je svakodnevno u stravičnim borbama na obe strane: ovde ruski vojnici posmatraju rov pun poginulih Japanaca nakon jednog uzaludnog juriša. Bitka je u početku delovala povoljno za Rusiju.\nUsled kolonijalnih aspiracija i složene geopolitičke igre velikih sila, ruska Mandžurija i posebno luka Port Artur postaće meta napada carskog Japana 1904. godine. Nakon početka tog rata, Rusiji će se pridružiti i Kraljevina Crna Gora i Kraljevina Srbija čiji će se kontigenti obresti na Dalekom istoku kao simbolična pomoć “braći”. Ipak, rezultat rata će biti katastrofalan za Rusiju: ne samo da je izgubila celokupnu mornaricu u zloglasnoj pomorskoj bici kod Cušime već je posle višemesečnih strašnih borbi pao i Port Artur čime je Rusija potpuno izgubila poziciju na Dalekom istoku, a Japan izuzetno ojačao uz značajnu podršku Velike Britanije koja se aktivno suprotstavljala ruskim interesima gde god ih je bilo.\nUništena flota Carske Rusije nakon poraza u ratu za Port Artur\nTaj kratki ali žestoki rat koji je odneo više od 60.000 života na obe strane predstavljao je “Nulti svetski rat”, odnosno, pravu i punu uvertiru u Prvi svetski rat. Posledice gubitka najvažnije luke i opšteg poraza od Japana odraziće se u ogromnoj meri na Carsku Rusiju: zbog ogorčenja porazom počeće talas revolucija koji će na kraju dovesti do uspona boljševizma 1917. i ubistva cara sa porodicom.\nGeneral Smirnov je posle katastrofe bio suđen u Moskvi ali je oslobođen krivice jer je ustanovljeno da je njegov prethodnik bio apsolutno kriv za poraz, a da se Smirnov herojski i odlučno borio do kraja.\nOvaj najznačajniji učesnik u danas skoro pa zaboravljenom rusko-japanskom ratu, posle revolucije i sloma carske vojske utočište je našao kod nekadašnjih vernih saveznika iz bitke koja ga je odvela pravo u svetsku istoriju, ali i procentualno najvećih stradalnika svetskog rata čijem izbijanju je dao pun doprinos – Srba. Došao je kao emigrant u Pančevo 1923. godine i tu ostao do smrti.\nOronuli spomenik i zapušteni grob znamenitog ruskog generala stoje tako i danas, otkrivajući svoju veliku istorijsku tajnu samo retkim prolaznicima kojima pogled padne na staro počivalište nekadašnjeg heroja izgubljenog rata i dve uklesane reči – Port Artur.\nRusko spomen odlikovanje za preživele učesnike odbrane luke Port Artur kojom je komandovao general sahranjen na pančevačkom groblju.\nTagovi: 1904, Beograd, bitka, boljševizam, Četvrta dimenzija, Kaldrma, Kaldrma.rs, Pančevo, Port Artur, ruski general, spomenik


Metalac: Rast prihoda od 11 odsto u prvom kvartalu 2017. | Gde Investirati\nSa 20,35 miliona evra tromesečne realizacijie i plan je premašen za 8%.\nMetalac posuđe je 2016. godinu završilo sa 16% rasta ukupnog prihoda, a ukupna tromesečna realizacija u 2017. iznosi oko 5,9 mil EUR, što je 2% više od plana i 3% više od prošlogodišnje. Domaće tržište je ostvarilo veći rast (6%), dok je izvoz bolji za 2%.\nSa 22% prebačaja tromesečnog plana i rastom realizacije od 24% u odnosu na isti period 2016. godine i Metalac bojler potvrđuje uzlazni trend, a duplirana je i prodaja XGranit sudopera.\nU kompaniji su zadovoljni učešćem izvoza u Rusiju, koji ponovo raste, kao i rastom na tradicionalnom francuskom tržištu, početkom saradnje sa novim kupcem u SAD i ulaskom na tržište Bugarske. Nakon Frankfurtskog sajma, održanog u februaru, ponovo je potvrđeno da je srpski proizvođač posuđa dobro pozicioniran u poslovnom svetu i kod krajnjih potrošača, a sve ozbiljnije mu se pridružuju i drugi programi poput – bojlera, sudopera i opreme za kuhinju, kao i kupatila od kompozitnih granmatrix materijala.\nIz Metalca podsećaju da je u martu realizovan prvi nalog za novog kupca iz Holandije, a poseban izazov predstavlja zainteresovanost velikog trgovinskog lanca Carrefour u Francuskoj. Najavljena je i poseta potencijalnog kupca iz Rumunije, dok su u toku novi razvojni projekti za partnere iz Finske i Švajcarske, gde je reč o uzorcima inoks asortimana.\nPrevious Beograd na vodi: Početak radova na temeljima BW Galerije\nNext Prodaje se Industrija mesa i konzervi Banat\nU želji da zadrži svoje zaposlene, Google osniva startup kompaniju\nU poslednje vreme zaposleni u Googleu stvorili su brojne startup kompanije kako bi izneli svoje ideje na svetlost dana.\nMAT: Industrijska proizvodnja u Srbiji u “pozitivnoj zoni”, na finansijskom tržištu postoji nekoliko spoljnih rizika\nIndustrijska proizvodnja u Srbiji je u julu, posle pada u junu, bila u pozitivnoj zoni, prerađivačka proizvodnja takođe ima stabilnu tendenciju, a javne finansije bile su u ravnoteži, rečeno je


Vušurović: Populizam, senzacionalizam i poluinformacije Uprave za sport – Reprezentacija.me\n"Diskrepancija u ovom slučaju može biti pojam iz psihologije, nikako vezana za raskorak između nacionalnog i internacionalnog izvještavanja koje prate revizorski izvještaji", kazao je Vušurović\nPlasiranje senzacionalističkih poluinformacija zaslužuje pažnju javnosti samo uz valjanu argumentaciju, kazao je vršilac dužnosti generalnog sekretara Crnogorskog olimpijskog komiteta (COK) Igor Vušurović.\nNosilac zlatne olimpijske medalje je, komentarišući proces i donošenje odluke o sufinansiranju nacionalnih sportskih saveza, kazao da se u proteklih šest godina nastoji ustoličiti šef kompletnog crnogorskog sporta u liku i djelu prvog čovjeka ministarstva ili uprave.\nVušurović je naglasio da, kada to kaže, ne misli na Vasilija Laloševića.\n“U već ranije pripremljenoj odluci sa primjesama ličnog, direktor Uprave na mala vrata u komisije uvodi i vrhunske crnogorske sportiste koji, u prvom navratu zbog neozbiljnosti, odustaju od rada. Drugo dvoje s pravom reaguju na odluku prvog čovjeka Uprave u odnosu na njihove predloge kao članova komisije”, rekao je Vušurović u saopštenju dostavljenom agenciji MINA.\nOn je naglasio da teza vršioca dužnosti da, nakon uspješnih sportskih karijera, sportisti treba da budu aktivni sudionici društva pada u vodu.\n“Njihovo članstvo u komisijama je pro forme, jer on, Uprava za sport i mlade, zna sve i bez njih, kome i koliko. Mišljenja sam da prethodne konkurse nije pratilo ovoliko senzacionalizma, pompe, sitnog politikanstva i bombastičnih najava o bolnim saznanjima koja su spremna za objelodanjivanje, a tiču se medjunarodnih dokumenata”, rekao je Vušurović.\nOn je istakao da populističke priče o procentima ljudi koji se bave sportom do odlaska mladih iz Crne Gore, priznanju Olimpijskog komieteta Kosova i medalja njihovih džudista čiji je budžet za ovu godinu 700 hiljada eura, ne dovode rješenju situacije u kojoj se nalazi crnogorski sport.\n“Nažalost, službenik Uprave nema dan radnog staža u nekom od nacionalnih saveza koji očekuju novac iz budžeta, tako da ne može da zna kako je kad tražite sponzora, pravite plan isplata dobavljačima, stidite se jer ne možete ispoštovati rokove zbog nedostatka sredstava za plaćanje opreme jer vam je zadnja uplata na račun saveza bila prije sedam mjeseci”, rekao je Vušurović.\nPrema njegovima riječima, taj dio spoznaje sporta se stiče praksom i iskustvom rada u savezima što je u Crnoj Gori prilično stresan i nezahvalan posao.\nVušurović smatra da Uprava za sport i mlade, osim praćenja utroška budžetskih sredstava, treba da vrši uporedo i implementaciju strategije razvoja sporta u Crnoj Gori.\n“Pošto Crna Gora trenutno nema takav strateški dokument, kako se ostvaruje interes države opisan” upitao je Vušurović.\nVušurović je, kao neko ko se uspjesno bavio i organizacijom međunarodnih takmičenja u Crnoj Gori i radio po CDM Manual publikacijama organizacionih odbora igara u Tokiju i Pekingu, kazao da ne zna koji su dokumenti u pitanju kada se pominje kupovina ulaznica na pomenutim takmičenjima jer ih nije bilo.\n“Diskrepancija u ovom slučaju može biti pojam iz psihologije, nikako vezana za raskorak između nacionalnog i internacionalnog izvještavanja koje prate revizorski izvještaji. Plasiranje senzacionalistickih poluinformacija zaslužuje objavu i pažnju naše javnosti samo uz valjanu argumentaciju, a do tada, Upravni odbor COK-a na sjednici u utorak donijeće odluku o narednim koracima nominalno krovne sportske organizacije u Crnoj Gori”, rekao je Vušurović.\ncok crnogorski olimpijski komitet igor vusurovic konkurs\nDanijel Furtula i Tomaš Đurović potpisali ugovore o stipendiranju\nCrnogorski olimpijski komitet nastavio da vjeruje u Mariju


U Istočnoj Ilidži otvoren Klub za traženje posla - Akta.ba\nU Istočnoj Ilidži otvoren Klub za traženje posla\n27.12.2018. 08:07 / Izvor: SRNA\nKlub za traženje posla, koji je jučer otvoren u prostorijama Biroa za zapošljavanje Istočna Ilidža, jeste mjesto gdje će mladima biti omogućeno da steknu znanja i vještine relevantne za traženje posla, izjavio je direktor Zavoda za zapošljavanje Republike Srpske Miroslav Vujičić.\n"Moram da naglasim da je Zavod konstantno u reformi i da nam je cilj individualni, pojedinačni rad i podizanje kompetencija nezaposlenih lica kako bi naša privreda došla do kvalitetnije radne snage", rekao je Vujičić novinarima i dodao da će ovaj klub, osim Istočne Ilidže, pokrivati Istočno Novo Sarajevo.\nOn je podsjetio da je projekat započet 2010. godine s ciljem da obuhvati što više mladih koji će proći obuku i lakše doći do zaposlenja, te će im pomoći u postavljanju ličnih ciljeva i jačanju samopouzdanja.\n"Samo u ovoj godini 415 mladih je prošlo kroz klubove za traženje posla i našlo je zaposlenje. Plan je da se nastavi sa širenjem ove mreže", rekao je Vujičić novinarima.\nOn je napomenuo da su se za otvaranje klubova morali prethodno stvoriti određeni tehnički preduslovi, što vodi ka unapređenju rada i reforme samog Zavoda.\nRukovodilac Projekta zapošljavanja mladih /YEP/ i direktor predstavništva njemačke kompanije GOPA u BiH Ranko Markuš izjavio je da su klubovi za traženja posla, kojih je trenutno 10 u Republici Srpskoj, do sada imali 5.000 članova, od kojih je 2.500 zaposleno, a na nivou cijele BiH u 26 klubova oko 5.000 mladih ljudi je zaposleno.\n"Program se realizuje tri sedmice prema određenom planu rada. U trećoj sedmici članovi kluba kontaktiraju poslodavce i tako se aktiviraju i približavaju tržištu rada. Jedni druge motivišu u pronalasku zaposlenja", rekao je Markuš.\nMeđu članovima Kluba je diplomirani inženjer poljoprivrede Milica Ljubenko, koja je na evidenciji Zavoda za zapošljavanje Republike Srpske već pet godina, a do sada je uglavnom radila poslove koji nisu iz njene struke.\n"Nadam se da ću uz pomoć ovog projekta dodatno unaprijediti znanje i da ću uspjeti da pronađem zaposlenje u struci", istakla je Ljubenkova.\nKlub za traženje posla je namijenjen, prije svega, dugoročno nezaposlenim mladim osobama starosne dobi između 18 i 30 godina, ali i svim nezaposlenim mladima za koje savjetodavci procijene da bi učešće u ovom klubu moglo povećati njihove mogućnosti za zaposlenje.\nTokom obuke polaznci će, između ostalog, moći da nauče kako da napišu autobiografiju, propratno pismo, prijave se na oglase za posao ili uspješno obave intervju za posao.\nFokus obuke je na pronalaženju adekvatnih oglasa za radna mjesta i razvijanju vještina prezentovanja putem telefona, intervjua i u pisanoj formi.\nUz podršku Projekta zapošljavanja mladih kojeg podržava Vlada Švajcarske, Zavod za zapošljavanje Republike Srpske je prvi klub za traženje posla otvorio u Banjaluci, zatim u Srpcu, Novom Gradu, Zvorniku, Nevesinju, Derventi, Modriči i Tesliću, a danas u Istočnoj Ilidži.\nProjekt zapošljavanja mladih


Italijanski premijer optužio rusku vojsku za ratne zločine u Ukrajini - 16.06.2022, Sputnik Srbija\nItalijanski premijer optužio rusku vojsku za ratne zločine u Ukrajini\nItalija podržava istragu ratnih zločina u Ukrajini, izjavio je italijanski premijer Mario Dragi tokom posete Kijevu, nedokazano optužujući rusku vojsku za... 16.06.2022, Sputnik Srbija\n„Danas sam posetio Irpenj, mesto masakra koje su počinile ruske trupe“, rekao je Dragi, ali nije pružio nikakve dokaze o krivici ruske vojske.Italijanski premijer je govorio o „užasnim događajima koje ne oklevamo da osuđujemo“.„U potpunosti podržavamo istragu ratnih zločina od strane međunarodnih organizacija. Ali danas, nakon što sam čuo objašnjenja, osetio sam užas, ali i nadu u oporavak i budućnost. Mi smo danas ovde da bismo pomogli Ukrajini da izgradi svoju budućnost“, rekao je italijanski premijer.Prema njegovim rečima, Evropska unija pokazuje „neverovatno jedinstvo u podršci Ukrajini“, uključujući i u pogledu prijema ukrajinskih izbeglica.Dragi je takođe nazvao „istorijskim danom“ posetu Kijevu lidera Nemačke, Italije i Francuske, koji su, kao „tri zemlje-osnivača EU, doputovali u Ukrajinu da pruže bezuslovnu podršku“ Zelenskom i „ukrajinskom narodu“.Šolc o nemačkoj pomoći UkrajiniSa svoje strane kancelar Nemačke Olaf Šolc založio se za to da se Ukrajini i Moldaviji dodeli status kandidata za članstvo u Evropskoj uniji.Šolc je podsetio da Nemačka planira da u Ukrajinu prebaci haubice Pzh 2000, borbena vozila pešadije „Gepard“, sisteme PVO „Iris T“, radare „Kobra“, kao i višecevne bacače raketa, prema sporazumu sa SAD i Velikom Britanijom.„Kao što vidite, Nemačka aktivno podržava Ukrajinu“, dodao je kancelar, kojeg kritikuje i opozicija i ukrajinske vlasti zbog, kako smatraju, nedovoljnih i nedovoljno brzih isporuka teškog naoružanja Ukrajini.Makron: Francuska nastavlja sa isporukama oružjaFrancuska će nastaviti da šalje oružje Kijevu, izjavio je nakon posete Kijevu francuski predsednik Emanuel Makron.„Razgovarali smo sa predsednikom Zelenskim o potrebama Ukrajine u humanitarnoj, ekonomskoj i vojnoj sferi. Francuska će odgovoriti na ove potrebe... Tako ćemo nastaviti da isporučujemo Kijevu oružje, konkretno, sisteme ‘CAESAR’, što će omogućiti ukrajinskim vojnicima da se efikasnije brane“, rekao je Makron na konferenciji za novinare.Francuski lider dodao je i da Ukrajina mora sama da vodi pregovore sa Rusijom.„Ni Francuska ni Nemačka to neće raditi umesto nje”, dodao je on.On je precizirao da će Francuska i Nemačka učestvovati u pregovorima kao garanti bezbednosti.Francuski predsednik Emanuel Makron, nemački kancelar Olaf Šolc, predsednik Rumunije Klaus Johanis i italijanski premijer Mario Dragi doputovali su u četvrtak u posetu Ukrajini gde su se sastali sa predsednikom Ukrajine Vladimirom Zelenskim.\nsvet, svet – politika, rusija, ukrajina, kriza u ukrajini, francuska, italija, nemačka, emanuel makron, vladimir zelenski, olaf šolc, mario dragi\n© AP Photo / Ludovic MarinPredsednik Rumunije Klaus Johanis, premijer Italije Mario Dragi, predsednik Ukrajine Vladimir Zelenski, predsednik Francuske Emanuel Makron i kancelar Nemačke Olaf Šolc na zajedničkoj konferenciji za medije u Kijevu.\nItalija podržava istragu ratnih zločina u Ukrajini, izjavio je italijanski premijer Mario Dragi tokom posete Kijevu, nedokazano optužujući rusku vojsku za navodna „masovna ubistva“.\n„Danas sam posetio Irpenj, mesto masakra koje su počinile ruske trupe“, rekao je Dragi, ali nije pružio nikakve dokaze o krivici ruske vojske.\nItalijanski premijer je govorio o „užasnim događajima koje ne oklevamo da osuđujemo“.\n„U potpunosti podržavamo istragu ratnih zločina od strane međunarodnih organizacija. Ali danas, nakon što sam čuo objašnjenja, osetio sam užas, ali i nadu u oporavak i budućnost. Mi smo danas ovde da bismo pomogli Ukrajini da izgradi svoju budućnost“, rekao je italijanski premijer.\nPrema njegovim rečima, Evropska unija pokazuje „neverovatno jedinstvo u podršci Ukrajini“, uključujući i u pogledu prijema ukrajinskih izbeglica.\n„Današnja poseta jasno potvrđuje našu podršku EU i naših saveznika“, ocenio je on.\nDragi je takođe nazvao „istorijskim danom“ posetu Kijevu lidera Nemačke, Italije i Francuske, koji su, kao „tri zemlje-osnivača EU, doputovali u Ukrajinu da pruže bezuslovnu podršku“ Zelenskom i „ukrajinskom narodu“.\nŠolc o nemačkoj pomoći Ukrajini\nSa svoje strane kancelar Nemačke Olaf Šolc založio se za to da se Ukrajini i Moldaviji dodeli status kandidata za članstvo u Evropskoj uniji.\n„Podržavamo Ukrajinu u njenoj odbrani suvereniteta i teritorijalnog integriteta – finansijski i u humanitarnoj sferi. A Nemačka je prekinula sa dugogodišnjom državnom tradicijom – podržavamo Ukrajinu takođe i u snabdevanju oružjem. I to ćemo nastaviti da činimo sve dok Ukrajini bude potrebna naša pomoć“, rekao je on na konferenciji za novinare tokom posete Kijevu.\nŠolc je podsetio da Nemačka planira da u Ukrajinu prebaci haubice Pzh 2000, borbena vozila pešadije „Gepard“, sisteme PVO „Iris T“, radare „Kobra“, kao i višecevne bacače raketa, prema sporazumu sa SAD i Velikom Britanijom.\n„Kao što vidite, Nemačka aktivno podržava Ukrajinu“, dodao je kancelar, kojeg kritikuje i opozicija i ukrajinske vlasti zbog, kako smatraju, nedovoljnih i nedovoljno brzih isporuka teškog naoružanja Ukrajini.\nMakron: Francuska nastavlja sa isporukama oružja\nFrancuska će nastaviti da šalje oružje Kijevu, izjavio je nakon posete Kijevu francuski predsednik Emanuel Makron.\n„Razgovarali smo sa predsednikom Zelenskim o potrebama Ukrajine u humanitarnoj, ekonomskoj i vojnoj sferi. Francuska će odgovoriti na ove potrebe... Tako ćemo nastaviti da isporučujemo Kijevu oružje, konkretno, sisteme ‘CAESAR’, što će omogućiti ukrajinskim vojnicima da se efikasnije brane“, rekao je Makron na konferenciji za novinare.\nFrancuski lider dodao je i da Ukrajina mora sama da vodi pregovore sa Rusijom.\n„Ni Francuska ni Nemačka to neće raditi umesto nje”, dodao je on.\n„Kada dođe trenutak, kada se sukob završi, Ukrajina mora sama da odredi modalitete pregovora (sa Rusijom). Ni Francuska ni Nemačka neće same pregovarati sa Rusijom umesto Ukrajine.... U pregovorima ćemo učestvovati kao evropske sile, ali nikada nećemo pregovarati u ime Ukrajine“, istakao je Makron.\nOn je precizirao da će Francuska i Nemačka učestvovati u pregovorima kao garanti bezbednosti.\nFrancuski predsednik Emanuel Makron, nemački kancelar Olaf Šolc, predsednik Rumunije Klaus Johanis i italijanski premijer Mario Dragi doputovali su u četvrtak u posetu Ukrajini gde su se sastali sa predsednikom Ukrajine Vladimirom Zelenskim.


Vlada uložila više od 30 miliona KM - GradPrijedor.com - Portal grada Prijedora\nHome»Društvo»Vlada uložila više od 30 miliona KM\nVlada uložila više od 30 miliona KM\n10. decembra 2009. 2 Mins Read\nVlada Republike Srpske, u mandatu premijera Milorada Dodika, uložila je 30.044.042 maraka na području opštine Prijedor, saopšteno je na konferenciji za novinare Opštinskog odbora SNSD-a. Poslanik SNSD-a iz Prijedora u Narodnoj skupštini RS Dalibor Pavić rekao je da je Ministarstvo prosvjete i kulture za izgradnju novih, te rekonstrukciju i opremanje škola izdvojilo 3.807.048 KM, javila Srna. On je naveo neke od projekata, kao što su izgradnja škole u Gornjim Orlovcima, obnova muzičke škole i škole „Vuk Karadžić“‘ iz Omarske, kao i škole „Desanka Maksimović“.\n– Posredstvom Ministarstva saobraćaja i veza uloženo je 7.642.334 KM – rekao je Pavić, dodajući da je Vlada donijela odluku o korišćenju 3.448.660 KM sa računa sredstva posebne namjene za sufinansiranje putne infrastrukture, kao i da su realizovani projekti rehabilitacije magistrale Prijedor-Lamovita i puta Tukovi-Ljubija.\nZnačajna investiciona ulaganja imalo je i ima Ministarstvo zdravlja i socijalne zaštite RS koje je za više projekata rekonstrukcije i opremanja zdravstvenih ustanova i ustanova socijalne zaštite izdvojilo 5.480.413 KM.\n– Ministarstvo za izbjeglice i raseljena lica utrošilo je na rekonstrukciju i izgradnju elektro mreže u povratničkim i izbjegličkim naseljima, nasipanje puteva u novim naseljima, sufinansiranje izgradnje kanalizacione mreže u više novih naselja, kao i za sanaciju društvenih domova u Raškovcu i Puharskoj 1.623.191 KM – rekao je Pavić.\nPredsjednik OO SNSD-a Prijedor Drago Tadić rekao je da je ova informacija odgovor opoziciji, posebno odbornicima SDS-a, koji na svakom zasjedanju lokalnog parlamenta navode da Vlada nedovoljno ulaže u razvoj ove opštine.\n– SNSD u svim dijelovima RS mijenja stanje i poboljšava uslove za život svih stanovnika – naglasio je Tadić.


Anastasiades: Turske akcije predstavljaju drugu invaziju\nBy Newsroom / Објављено на: May 7, 2019\nBilo je priprema za potez generalnog sekretara UN-a za kiparsko pitanje, ali sada je sve u vazduhu\nPredsednik Republike Kipar, Nicos Anastasiades, opisao je tursku povrede ekskluzivne ekonomske zone Kipra kao drugu invaziju.\nU svojim izjavama, kao odgovor na pitanje o tome kako se situacija može preokrenuti nakon provokacija Turske u EZZ na Kipru, predsednik Republike Kipar je rekao da “kao što možete primetiti, kiparska vlada je oprezna i držimo se planirane politike, osmišljene s obzirom na rizike koje smo predvideli da bi mogli uslediti nakon prijetnji Turske. Ovo je očigledno kršenje međunarodnog prava, ili, kako bih ja to mogao nazvati, druga invazija, s obzirom na kršenje Ekskluzivne ekonomske zone Republike Kipra … Ono što mi radimo van dužnosti, i verujem da će doneti plod, su planirana i stalna kretanjem u svim pravcima”.\nNovinar je primetio da je u pismu predsednika UN-a generalnom sekretaru UN-a situaciju nastalu u kiparskoj EEZ-u opisao kao „razarajući“ udarac, i pitao da li bi netko mogao pretpostaviti da ne može biti razgovora u slučaju da je “Osvajač” 40 nautičkih milja od Kipra. Na ove primjedbe, predsednik Anastasiades je rekao da “sigurno nepremostivi problemi nastaju kao rezultat ponašanja Turske i, kao što možete razumeti, nemoguće je govoriti o očuvanju mira kada je mir ugrožen. Ne radi se samo o pretnjama, već i o aktivnom kršenju međunarodnog prava, po ko zna koji put”.\nNaše informacije o kiparskom pitanju odnose se na posledice turskih poteza. Prema ovim informacijama, sve je sada u vazduhu i Turska mora zaustaviti kršenja u EEZ-u kako bi postojala šansa za napredak u kiparskom pitanju.\nIza očiju javnosti se saznaje da je generalni sekretar UN-a, Antonio Guterres, u New Yorku pripremao neformalnu tripartitnu konferenciju kako bi pomogao procesu koji vodi gospođa Lute, ali sada je to područje sivo.\nPreduzeli smo sve potrebne mere i poduzeti ćemo ih još mnogo, ne ratnih, nego mirnih mera zasnovanih na odredbama međunarodnog prava. Imali smo reakciju evropskih partnera, jaku reakciju, i tokom mog boravka u Sibiu, Rumunija, 9. maja, planiram da obavestim sve lidere Evrope o tome šta se zaista dešava danas na Kipru, kaže predsednik./ibna


'Rusija danas' registrovana u SAD kao 'strani agent'\n“Rusija danas Amerika” (RT Amerika), kao podružnica ove ruske televizije u SAD, registovana je u američkom Stejt department kao “strani agent”, izjavio je glavni urednik ovog medija, javlja Rojters.\nOptužbe američkih obaveštajni službi da se Rusija mešala u predsedničke izbore u SAD prošle godine u korist kandidata republikanaca Donalda Trampa, dodatni je pritisak na RT Amerika.\nTviter je saopštio u oktobru da neće više dopuštati oglašavanje RT i drugih medijskih kuća koje podržava Kremlj, navodeći obaveštajne podatake da se ova televizijska kuća mešala u izbore.\nMoskva je u više navrata negirala ove navode ukazujući da potezi prema RT nisu “prijateljski”.\nMinistarstvo pravde SAD je saopštilo da se od RT zahteva, prema Aktu o registrovanju stranih agenata (FARA), što znači da se od ruske TV stanice traži da obelodani informacije o finansijskom poslovanju.\n“Između krivičnog slučaja i registracije, odabrali smo ovo drugo. Čestitamo na američkoj slobodi govora i svima onima koji još veruju u nju”, napisala je glavna urednica RT Margarita Simonjan na Tviteru.\nMinistarstvo pravde SAD nije odgovorilo na poziv Rojtersa za komentar ili da potvrdi registraciju.\nPrema FARA dokumentu, strane vlade, političke partije, lobisti i agencije za javne odnose koje angažuju u SAD moraju da se registruju. Ovaj dokument je usvojen 1938. u cilju borbe protiv nacističke propaganda uoči Drugog svetskog rata.\nStrane medijske kuće, čiji su osnivači vlade, uključujući list “Čajna dejli” (China Daily), registrovane su u SAD prema ovom aktu.\nRuski parlament je upozorio u petak da pojedini američki i drugi strani mediji takođe mogu biti proglašeni “stranim agentima” kao odgovor na potez američki vlasti prema RT, te da se zatraži da obelodane sve detalje finansiranja i poslovanja.\nRadio Slobodna Evropa, koju finansira američki Kongres, nemački Dojče Vele, te CNN, mogu se naći na udaru recipročnih mera, kazao je visoki zvaničnik ruske Dume, prenosi Rojters.


Arhiva vesti 20.03.2021 - Naslovi.net\nArhiva vesti 20.03.2021\nNovi punktovi za vakcinaciju bez zakazivanja; Đerlek: Ne slušajte one koji vas odvrađaju od imunizacije\nPrema poslednjem preseku, u Srbiji je od posledica kovida 19 preminula još 31 osoba, a zabeleženo je 4.687 novih slučajeva zaraze, od 14.866 testiranih. Na respiratoru 230 pacijenta. 20. 03. 2021. 23:17 U Šumadijskom okrugu još 271 novoinficirani… »\nPolitika: Alarmantno u Novom Pazaru, vakcinacija jedino rešenjePolitika: Rekordan broj novozaraženih i preminulih u Mađarskojjoš 71 povezana\nIgokea protutnjala kroz Čačak\nN1 Info 20.03.2021\nKošarkaši Igokee upisali su treću vezanu, a 17. ukupno pobedu u ABA ligi savladavši Borac u Čačku rezultatom 101:78. Imala je Igokea prednost tokom prvog poluvremena, ali je razlika pri odlasku na odmor bila osam poena. Meč je definitivno… »\nB92: Cedevita Olimpija dominantna protiv ZadraSportske.net: ABA - Cedevita Olimpija sve bliža plejofu, Zadar u Stožicama bez šansi!još 28 povezanih\nNovi preokret za 16. u nizu: Četvorka Zvezde protiv Lučanaca\nFudbaleri Crvene zvezde pobedili su lučansku Mladost na svom terenu u 28. kolu Superlige Srbije rezultatom 4:1 i upisali 16. uzastopni trijumf u domaćem prvenstvu. Poput prošlog duela sa Voždovcem, ponovo je branilac titule preokretom došao do tri… »\nPolitika: Zvezda posle preokreta ubedljivo pobedila MladostNova: Milunović: Slede analize, znali smo da je Mladost tvrdajoš 21 povezana\nPreminulo pet osoba u Novom Pazaru\nPrethodnog dana u novopazarskoj Opštoj bolnici od posledica korona virusa preminulo je pet osoba – po dve iz Novog Pazara i Sjenice i jedna iz Tutina. Poslednjih meseci to je najveći broj preminulih u jednom danu. Od početka marta do juče od ovog… »\nRTS: Virus se širi, bolnice su pune – pet gradova sa trocifrenim brojem zaraženihB92: Sutra vakcinacija na Sajmu bez zakazivanja; Đerlek: Alarmantno je VIDEO/FOTOjoš 20 povezanih\nJak zemljotres u Japanu od 7 stepeni: Cunami pogodio obalu\nZemljotres se osetio i u Tokiu. Jak zemljotres magnitude 7,0 stepeni pogodio je obalu prefekture Mijagi. Odmah nakon potresa, cunami visine jedan metar pogodio je delove obale Japana. Zemljotres je pogodio prefekturu Mijagi, koja je 2011. godine pretrpela… »\nPolitika: Japan pogodio zemljotres magnitude 7,2 stepenaN1 Info: Jak zemljotres magnitude 7,0 potresao Japan, prošlo upozorenje na cunamijoš 19 povezanih\nRukometašice ne veruju ni u teoriju, selektor Obradović kratak i jasan!\nRukometašica Srbije Katarina Krpež Šlezak rekla je da je njena ekipa morala da prikaže više u današnjoj odlučujućoj utakmici protiv Mađarske na olimpijskom kvalifikacionom turniru, na kome je pretrpela neuspeh. Srpske rukometašice su u Đeru… »\nPolitika: Pobeda Mađarske, rukometašice Srbije bez olimpijske vizeDnevnik: Rukometašice Srbije ne idu na Olimpijadujoš 18 povezanih\nLazić i Radonjić puni samopouzdanja: ‘Nema odmora, moramo što bolje da se pripremimo!’\nU nedelju od 20h sastaju se podgorička Budućnost i beogradska Crvena zvezda! Uoči derbi duela sa ekipom Budućnosti, govorio je šef stručnog štaba ‘crveno-belih’ Dejan Radonjić. ‘Svesni smo da nas očekuje težak meč, ali prvo vodeći… »\nMozzart sport: Milojević pred derbi: Znamo ko je i šta je ZvezdaMondo: Radonjić nahvalio budućnost pred derbi: Istakao 7 košarkaša, ali veruje u Zvezdu!još 15 povezanih\nRast broja novozaraženih u Kantonu Sarajevo, protesti protiv mjera u Hrvatskoj\nAl Jazeera 20.03.2021\nU posljednja 24 sata u Kantonu Sarajevo registrirana su 822 nova slučaja zaraze, a preminulo je 14 osoba. U Bosni i Hercegovini u subotu je potvrđeno 1.417 novih slučajeva zaraze korona virusom što je brojka približna onoj od petka ali ponovo je… »\nRadio 021: U svetu od korone umrlo najmanje 2,7 miliona ljudiRTV: Region: Auto-kolone širom Crne Gore, povređen novinar; Plenković: Vakcinisaću se Astrazenekomjoš 14 povezanih\nAKO pitate košarkaše Denvera ko treba da dobije titulu MVP ove sezone, oni nemaju dilemu da je to njihov saigrač Nikola Jokić! Srpskom košarkašu je u pobedi Nagetsa nad Bulsima nedostajala asistencija za novi tripl-dabl (34 poena, 15 skokova, devet… »\nB92: Denver je 13 godina čekao na Jokića i MarejaB92: "Nikola i Džamal su najsmrtonosniji 'klač' tandem"još 25 povezanih\nRepublički hidrometeorološki zavod Srbije je upozorio da se sutra i prekosutra južno od Save i Dunava očekuje formiranje snežnog pokrivača do 10 centimetara, a na planinama povećanje do 30 centimetara. Vreme će sutra biti hladno. Biće oblačno s… »\nGlas Zapadne Srbije: Proleće počinje danas u 10 sati i 37 minutaBlic: Sumorna prolećna dugoročna prognoza: Neće vam se dopasti kakvo nas vreme očekuje sve do sredine aprilajoš 22 povezane


Teokarević: Autonomija i pomirenje\n"Beograd je jedina strana koja je zaista želela pregovore", smatra profesor Jovan Teokarević.\nTri i po godine od proglašenja nezavisnosti Kosova, Beograd i Priština su se ponovo našli za pregovaračkim stolom, pa se nameće pitanje kakvi su ciljevi i strategije obe strane, kao i zašto je dijalog obnovljen baš u ovom trenutku. Vanredni profesor na Fakultetu političkih nauka u Beogradu, Jovan Teokarević pokušao je da odgovori na ta pitanja u ponedeljak u Centru Vudro Vilson ovde u Vašingtonu.\nOd samog početka postojao je sistematski problem u pregovorima Srbije i Kosova, jer je Beograd bio jedina strana koja je zapravo želela pregovore, rekao je vanredni profesor političkih nauka Jovan Teokarević govoreći u Centru Vudro Vilson na temu “Izazovi i očekivanja od pregovora Kosova i Srbije uz posredstvo Evropske Unije”. Situacija se sada, međutim, promenila.\n“Pregovori su kompromisno rešenje koje je istovremeno trebalo da pomiri želju beogradske vlade da izmeni nešto u okviru političkih pitanja statusa Kosova i kosovske vlade koja je na neki način htela da pokaže da želi da sarađuje sa Beogradom kako bi se izvukla iz međunarodne izolacije”, navodi Teokarević.\nOn je takođe istakao da smatra da ovo nije kraj pregovora Beograda i Prištine, već da će za rešenje krize biti neophodno organizovati političke pregovore kojim bi se omogućila šira autonomija za Srbe na Kosovu i konačno pomirenje Srba i Albanaca. On je dodao da je Priština vešto iskoristila tešku poziciju Beograda za ponovo pokretanje dijaloga.\n“Beograd je hteo da pokaže Briselu odnosno EU da je spreman na učešće u dijalogu sa Prištinom kako bi dobio kandidaturu za članstvo u EU, a možda kasnije i početak pregovora o pristupanju. Priština je vrlo spretno iskoristila tu slabost Beograda i bojkotovala pregovore time što je nakon uspostavljanja zabrane uvoza iz Srbije, uz pomoć EULEX-a poslala carinike na dva prelaza između Kosova i Srbije”.\nŠto se tiče ostvarenja cilja Beograda da udje u Evropsku uniju, Teokarević kaže da će rešenje kosovskog pitanja biti od ključne važnosti.\n“EU je promenila ton i ispostavilo se da je istina ono što smo predviđali godinama, podozrevali, da će odnos sa Kosovom postati važan, vrlo neobičan i netradicionalan uslov da Srbija pristupi EU. U mišljenju EK o Srbiji od 12. oktobra ove godine, vrlo se jasno kaže šta su zahtevi EU za dobijanje statusa kandidata i to je Srbija ispunila te se možemo nadati da će početkom decembra Srbija zvanično na Evropskom savetu postati kandidat za članstvo. Uslovi za početak pregovora o članstvu u EU su daleko teži i čini mi se da u ovom trenutku ne možemo računati na to da je Beograd sposoban da ih sve ispuni. Od tog početka pregovora neće biti ništa najmanje u narednih godinu dana”.\nGovoreći o eventualnom rešenju odnosa Srbije i Kosova, Teokarević je odbacio predlog nekih političara o podeli Kosova između Albanaca i Srba napominjući da bi to moglo da ugrozi interese Srbe u centralnom delu Kosova kao i da bi moglo da postane presedan za slične situacije u Bosni i Makedoniji, dodajući da je veliki problem srpske vlade nedostatak strategije u kosovskoj politici.\n“Srbija mora da traži rešenje za bolji položaj srpske zajednice na Kosovu u okviru kosovskih granica i mislim da je krajnje vreme da se srpska kosovska politika promeni u tom pravcu”.\nTeokarević je takođe istakao važnost podizanja svesti građana i Srbije i Kosova o pomirenju dva naroda.\n“To se ne može uraditi pre nego što se kritičnije ne pogleda u neposrednu prošlost, a na to nije spremna ni jedna ni druga nacija niti njihovi politički predstavnici. Svakome bi dobro došlo da postoji veća razmena ljudi, ideja, robe između Srbije i Kosova i da se prevaziđe stanje u kojem jedni o drugima ne znamo ništa i gledamo se samo preko nišana”, zaključuje profesor Jovan Teokarević.


ŠG „Maglić“ iz Foče vodeće gazdinstvo u Srpskoj - ISTOK - www.istokrs.com | Vijesti iz Istočne Hercegovine\nHome /Ekonomija, Foča/ŠG „Maglić“ iz Foče vodeće gazdinstvo u Srpskoj\nŠumsko gazdinstvo „Maglić“ iz Foče primjer je svim šumskim gazdinstvim u Srpskoj kako se privređuje u oblasti šumarstva, istakao je za Radio Foču generalni direktor „Šuma Srpske“ Risto Marić prilikom otvaranja renovirane upravne zgrade Radne jedinice „Zavait“ pri fočanskom gazdinstvu.\nRekonstrukcijom i dogradnjom ovog objekta, završena je obnova i izgradnja upravnih zgrada u svih pet radnih jedinica Šumskog gazdinstva „Maglić“, koje posjeduje i više lovačkih kuća, bungalova i uređenih izletišta sa nadstrešnicama.\nSvi objekti zajedno posjeduju oko 100 ležajeva, tako da, osim za boravak radnika gazdinstva, pružaju mogućnost za lovni i druge vidove turizma, ali i za smještaj studenata koji tu obavljaju praktičnu obuku.\nGeneralni direktor Marić pohvalio je fočansko gazdinstvo za odlične poslovne rezultate i naveo da je današnjim sjednicama Uprave i Nadzornog odbora „Šuma Srpske“, koje su održane u novom objektu na Zavaitu, odato priznanje rukovodstvu tog gazdinstva.\n„Kamo sreće da Javno preduzeće „Šume Srpske“ u svakom šumskom gazdinstvu ima ovakve privredne objekte , kao u ŠG „Maglić“. Kao direktor mogu da kažem da sam izuzetno zadovoljan onim što je uradilo rukovodstvo ŠG „Maglić“ na čelu sa direktorom Spomenkom Stojanovićem i da je to primjer svim šumskim gazdinstvima kako treba voditi gazdinstvo, kako treba privređivati u oblasti šumarstva i naravno stvarati uslove da se pružaju ovakve turističko-ugostiteljske i usluge lovnog turizma“, rekao je Marić.\nOn je dodao da i druga šumska gazdinstva imaju slične objekte, ali ne ovako dobro uređene i sa ovakvim načinom gazdovanja i pružanja usluga.\nDirektor ŠG „Maglić“ Spomenko Stojanović napomenuo je da je većina objekata po radnim jedinicama u toku posljednjeg rata bila uništena ili devastirana, te da su uspjeli da ih obnove i izgrade nove.\n„Sada imamo upravne zgrade u svim radnim jedinicama, a plan nam je da u Radnoj jedinici na Baljevom polju pravimo objekte za preradu gljiva, ljekovitog bilja i drugih šumskih plodova, za nove linije koje će zaposliti invalide rada, a kojima ćemo povećati naš prihod“, otkriva za Radio Foču planove Stojanović.\nOn je naveo da studenti šumarskih fakulteta sve češće dolaze na praktičnu obuku u ovo gazdinstvo, te da su i lovci zadovoljni uslugama lovnog turizma.\n„Ovaj prostor je, što se tiče šumarske struke, najinteresantniji u Republici Srpskoj, jer na relativno malom prostoru imamo prašumu Perućicu, kanjon Tare, najveće vrhove u BiH, sa više od 2.000 metara nadmorske visine – Maglić, Ljubišnju i Zelengoru. Sve kategorije i tipove šuma studenti mogu da vide na malom prostoru“, naveo je Stojanović.\nŠef Radne jedinice za lovstvo Bojan Paprica rekao je da je lovište kojim gazduju bogato atraktivnim vrstama divljači- medvjedom, divokozom, vukom, velikim tetrijebom, divljom svinjom i srnom, te da lovci dolaze iz zemalja bivše Jugoslavije, a sve češće i iz Zapadne Evrope.\n„Imamo Danaca, Austrijanaca, Nijemaca, Španaca, Engleza, Škota i svi koji dođu, vrate se ponovo, iz godine u godinu lepeza klijentele se širi, zato što su ljudi zadovoljni. Dolaze sa svojim porodicama, pa u sklopu lova imaju i druge sadržaje- rafting, planinarenje, pecanje, obilazak jezera“, rekao je Paprica.\nOtvaranju novog objekta na Zavaitu prisustvovao je i načelnik opštine Foča Radisav Mašić, koji je istakao da je šuma glavni prirodni resurs ove opštine i da se godišnje u opštinski budžet slije 800 hiljada maraka od posječenih šumskih sortimenata, te da ŠG „Maglić“ sve obaveze redovno izmiruje.


„Aeroflot“ najmoćnija avio-kompanija na svetu - Sputnjik Srbija\n13:11 19 Septembar 2020\n09:17 17.02.2017 Preuzmite kraći link\n© Foto : Wikipedia/GURken\nAmerička ekonomija brže pada od ruske\nRuska kompanije dobila je rejting AAA. Analitičari agencije ističu da „Aeroflot“ dominira na domaćem tržištu i da se nalazi ispred konkurencije po mnogim marketinškim parametrima.\nIstovremeno, „Aeroflot“ nema monopolski status, nema ekskluzivni pristup vazdušnim linijama, pa se vodeća pozicija objašnjava konkurentskim prednostima.\nKompanija aktivno ulaže u razvoj brenda, ima najmlađu flotu aviona među velikim avio-kompanijama i radi na promociji brenda na stranim tržištima, a posebno u Aziji. Položaj „Aeroflota“ u tom regionu je jak zbog partnerstva kompanije sa „Mančester junajtedom“, najskupljim fudbalskim brendom na svetu, ističe agencija.\nAAA, avio-kompanija, rejting, Aeroflot


Naime, opština Bečej je od Ministarstva zdravlja danas dobila spisak ljudi koji su se preko E-uprave prijavili za vakcinaciju - reč je o kineskoj vakcini.\nTrebalo bi da 72 građana primi u toku sutrašenjeg dana vakcinu, većina je starija od 75 godina.\nVakcinisanje će se obaviti u sportskom centru „Đorđe Predin Badža“. Dom zdravlja je oformio timove zdravstvenih radnika koji će da vakcinišu građane.\n„Punktovi u sportskom centru su postavljeni, u hol sportske ustanove građani će pristupiti s ulaza kod ugostiteljskog objekta, u holu centra, kod šanka će popunjavati upitnike, zatim će na lekarskim punktovima da obave preglede i na sledećem punktu će da prime vakcine. Oko petnaestak minuta nakon primljene vakcine građani će objekat sportskog centra napustiti na glavnom ulazu sportske ustanove“, objasnila je danas u prepodnevnim satima Vuletić.\nViše iz ove kategorije « Preduzeće „Potisje“: Raspored odnošenja sekundarnih sirovina u februaru\tVakcinacija najstarijih u Bečeju: Prvi građani su jutros primili kinesku vakcinu »


KONAČNO JE, DRŽAVNA DUMA ODLUČILA: Ruski predsednik iznad zakona, osim u jednom slučaju!\nDržavna duma Rusije usvojila je na sednici u punom stastavu Zakon o garantovanju imuniteta bivšem predsedniku Ruske Federacije i njegovoj porodici.\nAutori inicijative bili su poslanik Dume Pavel Krašenjinikov i senator Andrej Klišas. Nacrt je pripremljen u skladu sa usvojenim amandmanima na Ustav Ruske Federacije.\nMenja se član 3. saveznog Zakona o garancijama predsedniku Ruske Federacije koji je prekinuo vršenje svojih ovlašćenja i članovima njegove porodice.\nPrema nacrtu zakona, predsednik Ruske Federacije koji je prekinuo vršenje svojih dužnosti ima imunitet, ne može biti krivično ili administrativno gonjen, kao ni pritvoren, uhapšen, podvrgnut pretresu, ispitivanju ili ličnom pregledu.\nImunitet predsednika prenosi se i na stambene i kancelarijske prostorije koje koristi, transportna sredstva koja koristi, sredstva veze, dokumente i prtljag koji mu pripadaju i njegovu prepisku.\nTakođe, predloženo je da se propiše da Savet Federacije može bivšem predsedniku oduzeti imunitet samo na osnovu optužbe Državne dume za veleizdaju ili izvršenje drugog teškog krivičnog dela, koje se mora potvrditi zaključkom Vrhovnog suda o postojanju znakova krivičnog dela u postupcima bivšeg šefa države i zaključkom Ustavnog suda o poštovanju utvrđenog postupka za podizanje optužnice.\nOdluka Državne dume o podnošenju optužbi i odluka Saveta Federacije o ukidanju imuniteta bivšem predsedniku moraju se usvojiti sa dve trećine glasova ukupnog broja senatora, odnosno poslanika, na inicijativu najmanje jedne trećine poslanika Državne dume i uz prisustvo zaključka specijalne komisije Državne dume.\nSavet Federacije mora rešiti pitanje oduzimanja imuniteta najkasnije tri meseca nakon pokretanja optužbe. Ako Savet Federacije ne donese odluku u roku od tri meseca, smatraće se da je optužba odbačena.\nIzvor: Srbija Danas/Agencije\n← Spremne nove mere za građane koji dolaze u Srbiju\nVUČIĆ O INFEKTOLOGU KOJI JE VRATIO ORDEN: To je meni najveća pohvala, a evo i ZAŠTO! →\nPOZNATO STANJE POSLANIKA KOJEM JE JUČE POZLILO U SKUPŠTINI: Đuro Perić otkrio šta mu se DESILO!\nDAČIĆEV MALI SAM DAO ČITULJU ZA DEDA MRKU, EVO ŠTA PIŠE: Na drugoj srp i čekić, a ovako se i LDP Čeda oprostio od socijaliste FOTO


Kina: U rudniku uglja poginulo najmanje osam radnika\nUzrok eksplozije nije utvrđen\nNajmanje osam osoba je poginulo, a tri su povređene u eksploziji u rudniku uglja u centralnoj Kini, javili su danas kineski mediji.\nEksplozija je odjeknula oko 1.30 po lokalnom vremenu, u rudniku Zubao u provinciji Hunan.\nUzrok eksplozije nije utvrđen, ali eksplozije u rudnicima gde je velika koncentracija zapaljivog gasa, često izazivaju plamen ili iskra iz ugljenog sloja.\nVentilacioni sistemi bi trebalo da spreče da se gas zadržava u oknu.\nKina je najveći proizvođač i potrošač uglja u svetu.\nNesreće u rudnicima u Kini su česte, uglavnom zbog nedovoljnog poštovanja propisa.


Džombić: Ovogodišnje takmičenje biće bolje od prethodnog | Palelive.com\nPočetna Jahorina Džombić: Ovogodišnje takmičenje biće bolje od prethodnog\nDžombić: Ovogodišnje takmičenje biće bolje od prethodnog\nPredsjednik Vlade Republike Srpske Aleksandar DŽombić očekuje da će ovogodišnje međunarodno takmičenje u alpskim disciplinama FIS KUP “Jahorina 2013”, koje će biti održano od 5. do 7. marta, biti bolje nego prethodno.\n“Ovo takmičenje je priprema za naše namjere da 2014. godine organizujemo pripremnu trku za Evropa kup na koji će doći vrhunski takmičari iz Evrope, a da bi 2015. mogli da organizujemo ovaj kup, dok bi 2016. godine mogli imati evropsko finale, a 2017. godine je Omladinska zimska olimpijada”, rekao je DŽombić novinarima na Jahorini.\nPrema njegovim riječima, ovo su sportski sadržaji koji će mnogo značiti Jahorini.\nDŽombić, koji je predsjedavao današnjom konstitutivnom sjednicom Organizacionog odbora ovog takmičenja, očekuje da će troškovi organizovanja trke, koji su prošle godine iznosili oko 160.000 KM, ove godine biti manji za 20.000 do 30.000 maraka.\n“Prošle godine su dva ministarstva izdvojila 70.000 KM. Shodno štednji u budžetu Republike Srpske ove godine izdvojićemo nešto manje novca i budžet same trke može se smanjiti, jer smo prošle godine kupovali puno opreme, koja je ostala”, rekao je DŽombić.\nMinistar porodice, omladine i sporta Republike Srpske Nada Tešanović rekla je da je ovakva manifestacija važna, ne samo za sport, nego i za promociju Jahorine, jer okuplja veliki broj skijaša iz raznih zemalja koji će u svoje zemlje prenijeti lijepu sliku sa olimpijske planine.\nMinistar trgovine i turizma Republike Srpske Bakir Ajanović naveo je da će resorno ministarstvo i ove godine podržati međunarodno takmičenje u alpskim disciplinama FIS KUP, jer je ova sportska manifestacija važna za turizam.\n“Ovakve manifestacije doprinose promociji Jahorine, ali i Republike Srpske”, rekao je Ajanović.\nMeđunarodno takmičenje u alpskom skijanju FIS KUP “Jahorina 2013” biće održano od 5. do 7. marta u disciplinama veleslalom i slalom na stazama olimpijski veleslalom Prača-Pista i olimpijski slalom Kalajdin kamen na Jahorini.\nTehnički organizator takmičenja je SPD “Jahorina” zajedno sa Olimpijskim centrom Jahorina.\nProgramom trodnevnog takmičenja, svečano otvaranje FIS KUP-a planirano je za 5. mart u hotelu “Vučko” u 18.30 časova, a već sutradan u 10.00 časova počeće prva trka veleslaloma, dok je za 7. mart u 9.30 časova predviđen start prve trke slaloma.\nPrethodni članakSkupština usvojila plan rada\nNaredni članakIsječene gume na automobilu komandira policije


► Turska traži pritvor za 695 osoba povezanih s Gulenom\nAgencija Anadolija navela je da tužioci traže hapšenje 467 ljudi osumnjičenih da su varali na ispitu unapređenje u policiji 2009. godine.\nTakođe su izdati nalozi za pritvor 157 vojnih oficira, od kojih je 101 i dalje u aktivnoj službi, kao i za 71 službenika Ministarstva pravde.\nGrupa oficira pokušala je 15. jula 2016. državni udar da zbaci s vlasti turskog predsednika Redžepa Tajipa Erdogana.\nOko 250 ljudi je poginulo, a više od 2.000 je povređeno u tom pokušaju. Uhapšeno je oko 77.000 ljudi, a oko 130.000 pojedinaca, među kojima su i vojna lica, otpušteno je iz državne službe posle pokušaja državnog udara i razbijanja mreže Fetulaha Gulena.\nGulen koji živi u SAD od 1999, poriče da je uključen u pokušaj državnog udara.


Beograd, novi skup podrške Novaku Đokoviću - Izazov\nBeograd, novi skup podrške Novaku Đokoviću\nRadio-televizija Srbije\t 9. januara 2022. 17:39\nOkupljenima ispred Narodne skupštine obratili su se članovi porodice Đoković, koji su zahvalili na podršci koju Novak dobija iz Srbije, ali i od ljudi širom sveta.\n"Neka ceo svet čuje istinu. Nadamo se da je sud nezavisan i da će Novak da izađe kao pobednik i slobodan čovek. Da ga uskoro vidimo na teniskom terenu", poručio je Đorđe Đoković, Novakov brat.\nNovakova majka Dijana govorila je u kakvim uslovima se nalazi prvi reket sveta.\n"Novak ima samo ručak i večeru, nema doručak. To nisu ljudski i humani uslovi. To mi je Novak lično rekao. To nisu uslovi ni za zatvor, tamo imaju tri obroka dnevno i mogu da izađu napolje. Nema ni prozor normalan, da gleda na park, nego gleda u zid. Idemo dalje, nadam se da ćemo pobediti", rekla je Dijana Đoković.\n"Devet puta je osvojio taj njihov Australijan open. Nikakvo poštovanje nemaju. To se dešava jer smo mi samo mali deo sveta, ali ponosni smo. Ne mogu nas slomiti. Novak je personifikacija slobode, svega ljudskog što jedan čovek sadrži u sebi", istakao je Srđan Đoković.\nVlada Viktorije i Tenis Australije dali su Đokoviću dozvolu za učešće na Australijan openu na osnovu medicinskog izuzeća, koju je blokirala federalna vlada, a večeras u ponoć po našem vremenu, sud u Australiji slušaće Novaka Đokovića i tim ministarke unutrašnjih poslova Karen Endrjuz, kada će biti poznato da li će najbolji teniser sveta braniti titulu osvojenu prošle godine ili će morati da napusti zemlju.\nDragan Caran, nekadašnji dopisnik RTS-a iz Australije, rekao je da postoje četiri rešenja za slučaj najboljeg tenisera na svetu.


Avio-kompanije traže ukidanje kovid mera: "Odmah" - PRess Serbia\nHome » News » Avio-kompanije traže ukidanje kovid mera: “Odmah”\nAvio-kompanije traže ukidanje kovid mera: “Odmah”\nNajveće američke vazduhoplovne i turističke kompanije zatražile su od Bele kuće da ukine obavezno testiranje na kovid 19 za vakcinisane putnike u međunarodnom saobraćaju koji ulaze u Sjedinjene Države.\n“S obzirom na spor oporavak u poslovnom i međunarodnom putničkom sektoru, i u svetlu novih medicinskih otkrića i poboljšane slike javnog zdravlja u SAD, želeli bismo da vas podstaknemo da odmah ukinete obavezu testiranja za vakcinisane putnike u vazdušnom saobraćaju”, ističe se u pismu koje potpisuju American Airlines, Carnival Corp, Marriott International, Walt Disney Co’s Disney Parks, Američka trgovinska komora, Američka putnička asocijacija i druge kompanije, piše Index.hr.\nUprave avio-kompanija tvrde da mnogi Amerikanci odustaju od putovanja u inostranstvo, jer se boje da bi pri povratku test na kovid mogao da bude pozitivan, pa da neće moći da se vrate u zemlju.\nU pismu upućenom koordinatoru Bele kuće za borbu protiv koronavirusa Ašišu Džau navode da će cena zadržavanja te mere biti vrlo visoka, dodajući da je potrošnja u sektoru međunarodnih putovanja pala za 78 odsto u odnosu na 2019. godinu.\nOsim toga, u pismu se ističe da su vlade mnogih zemalja “sa sličnom stopom zaraženih, vakcinisanih i hospitalizovanih – među kojima su Velika Britanija, Nemačka i Kanada – ukinule obavezu testiranja pre polaska za vakcinisane putnike”.\nBajdenova administracija u decembru je uvela strože pravilo po kojem putnici u međunarodnom saobraćaju koji ulaze u SAD moraju da imaju negativan test na kovid 19 ne stariji od 24 sata. Prema pređašnjim merama vakcinisani putnici u međunarodnom saobraćaju mogli su da prilože negativan test napravljen do tri dana pre putovanja.\nIzvor: PRessSerbia/ b92\nPRess Serbia > News > Avio-kompanije traže ukidanje kovid mera: “Odmah”\nTagoviavio-kompanije avioni putovanja turizam\nKrstarenje, kampovanje ili hotel sa 5 zvezdica? Vaš savršeni odmor otkriva mnogo o vašoj ličnosti\nPSV nije iskoristio kiks Ajaksa, Tadić na pobedu od titule


Dorada plana za 15 dana ili blokada računa – Sjever Crne Gore\nDorada plana za 15 dana ili blokada računa\nPLjEVLjA – Uprava prihoda Crne Gore odbacila je predložene sanacione planove za ozdravljenje pljevaljskih lokalnih preduzeća i dala novi rok od 15 dana za dopunu istih. Ukoliko se ne ispoštuju date preporuke, Uprava prihoda će blokirati račune preduzećima i krenuti sa prinudnom naplatom duga koji iznosi nekoliko miliona eura. Naime, Uprava prihoda je u februaru blokirala račune lokalnim preduzećima i ustanovama, kao i opštinskoj upravi na iznos od oko 800 hiljada eura. Blokada je povučena nakon što je prinudnim putem naplaćeno 516 hiljada, ali je data obaveza lokalnim preduzećima da dostave sanacioni plan, kako bi se razmotrio način naplate duga na rate, odnosno kroz neki vid reprograma. Lokalna preduzeća su tokom prošlog mjeseca dostavili sanacione planove, ali je iz Uprave prihoda zatraženo da iste dopune.\nPrema našim saznanjima, tokom jučerašnjeg dana, svi direktori preduzeća su posjetili sjedište pljevaljske filijale Uprave prihoda, kako bi se informisali o potrebama dopune sanacionog plana. Od vršioca dužnosti direktora preduzeća „Vodovod” Veska Sekulovića dobili smo potvrdu da je i on bio na razgovoru po istom pitanju, kao i da je iz Uprave prihoda traženo da se u sanacionom planu preduzeća navedu precizniji podaci o finansijskim pokazateljima.\n-Dobili smo novi rok od 15 dana da dopunimo sanacioni plan jasnim ekonomskim pokazateljima i mi ćemo to izvršiti. Žao mi je što to nije urađeno ranije, posebno tokom proteklih mjeseci, već mi imamo sada jedan mnogo kraći rok – kazao je Sekulović za „Dan” i poručio da će se i on i zaposleni boriti da spriječe odlazak preduzeća u stečaj. Na naše pitanje dali je tačna informacija da je u Upravi prihoda jedan od prigovora bio i to što bivši direktor Čedo Gospić nije potpisao sanacioni plan, Sekulović je odgovorio potvrdno.\n-Što se tiče mene, čim budem imao pravo potpisa, ja ću potpisati – kazao je Sukulović i pojasnio da je on juče prvi dan na mjestu vršioca dužnosti direktora. Sekulović je podsjetio da je on nekoliko mjeseci 2015. godine bio vršilac dužnosti direktora, kao i da tom vremunu nije vršio isplate neto, već bruto plata.\n-Obećavam da sledeću platu neću isplatiti bez doprinosa čime će se jasno staviti na znanje da daljeg zaduživanja po osnovu poreza i doprinosa neće biti, kazao je Sekulović pojasnivši da „Vodovod“ ima ljude koji znaju da dopune sanacioni plan ali i koji će umjeti da ovo preduzeće spasu od stečaja.\nU čitavoj priči ne treba zaboraviti kada je u pitanju preduzeće „Vodovod“ da je juče bivši izvršni direktor Čedo Gospić, otišao u penziju a da je Sekulović imenovan završioca dužnosti direktora. Pritom, na današnjem zasjedanju lokalnog parlamenta, odbornici će izabrati novi sastav odbora direktora ovog preduzeća. Pored brojnih komplikacija oko upravljanja, za Vodovod“ je posebno teško što su prispjele obaveze preduzeća po osnovu poreza i doprinosa 750 hiljada eura, a ukupni dugovi se kreću oko 2,5 miliona eura. Situacija je složena i u preduzećima „Grijanje“ i „Čistoća“, ali su prihodne strane ovih preduzeća trenutno mnogo bolje nego u „Vodovodu“.\nPrevPredhodniVrtići otvoreni u 14 opština, polumaturanti u klupe\nSledećiZašto opozicione partije u Bijelom Polju, nisu bile zabrinute i osudjivale kako se troše sredstva kroz kapitalne projekte u ovom gradu?Next


Izvor: B92, 26.Maj.2020, 07:37\nPariz -- Zaposleni u mnogim francuskim staračkim domova protestovali su danas širom Francuske zahtevajući veće plate usred krize sa koronavirusom.\nDemonstranti su se okupili ispred domova u vlasništvu grupe Korian u Parizu, Lilu i drugim francuskim gradovima kao odgovor na poziv nekoliko krajnje levih sindikata, javlja AP.\nKorian je jedan od lidera na tržištu u pružanju nege za starije osobe. Ima više od 850 objekata u Evropi, u kojima je zaposleno preko 53.000 ljudi, a brinu o oko 300.000 ljudi u Francuskoj, Nemačkoj, Belgiji, Italiji, Holandiji i Španiji.\nU Francuskoj, gde upravlja sa gotovo 300 domova za negu starih, Korian...\nZaposleni u mnogim francuskim staračkim domova protestovali su širom Francuske zahtevajući veće plate usred krize sa virusom korona...Demonstranti su se okupili ispred domova u vlasništvu grupe "Korian" u Parizu, Lilu i drugim francuskim gradovima kao odgovor na poziv nekoliko krajnje levih sindikata..."Korian"...


Fudbalska reprezentacija Severne Koreje - Blic Sport\nGolmanu fudbalske reprezentacije Severne Koreje za igrače do 16 godina Jang Paek Hou, koji je prošlog meseca primio gol sa celog terena, zabranjen je nastup na narednom Svetskom prvenstvu jer je utakmici protiv Uzbekistana namerno dozvolio lopti da uđe u mrežu.\nAko niste znali: Severna Koreja igra na Mundijalu i pobedila je Japan sa 7:0! /VIDEO/\nSeverna Koreja nije kaznila fudbalsku reprezentaciju\nSvetska fudbalska federacija (FIFA) završila je danas istragu u severnokorejskom fudbalu pošto je prihvatila objašnjenje Pjongjanga da selektor i reprezentativci nisu kažnjeni zbog sva tri poraza na Svetskom prvenstvu u Južnoj Africi.\nKraj prve faze, u osmini finala Španija - Portugal i Brazil - Čile\nPrva faza Svetskog prvenstva je gotova, a poslednji parovi osmine finala su Brazil - Čile i Španija - Portugal.\nDanas na Mondijalu: Čeka li nas senzacija i poslednjeg dana prve faze?\nTreće kolo Svetskog prvenstva privodi se kraju utakmicama u grupama G i H, u kojima samo Severna Koreja ne može da se plasira u osminu finala.\nKim Džong Il odveo Koreju u 7:0 protiv Portugala\nSelektor Severne Koreje Kim Jong Hun priznao je da je njegov tim igrao odlično do trenutka kada ga je na poluvremenu lično nazvao predsednik Kim Džong Il. Naredivši mu da u potpunosti promeni taktiku koja je podrazumevala totalnu ofanzivu i ignorisanje odbrane, Koreja je survala na terenu i primila još šest golova u drugom poluvremenu.\nPortugal pregazio Severnu Koreju 7:0, pogodio i Ronaldo\nNa stadionu Grin point u Kejptaunu odigran je drugi meč drugog kola G grupe u kome su se sastali Portugal i Severna Koreja. Portugal je pobedio sa ubedljivih 7:0 golovima Meireleša, Simaoa, Huga Almeide, Tijaga, Liedsona, Ronalda i Tijaga.\nFIFA demantovala bekstvo igrača Severne Koreje\nSvetska fudbalska federacija (FIFA) negirala je danas glasine da se nekoliko igrača Severne Koreje nije pojavilo pred utakmicu te reprezentacije protiv Brazila na Mondijalu i da se vode kao nestali.\nKim Jong Hun: Posle Brazila imamo još više samopouzdanja\nSelektor Severne Koreje Kim Jong Hun je zadovoljan igrom svoje ekipe protiv Brazila i posredno najavljuje da će i Portugal i Obala Slonovače imati dosta posla sa "čoilimom".\nMaikon: Znao sam gde gađam\nBrazilci teškom mukom savladali sjajnu Koreju\nPetostruki svetski prvaci, reprezentacija Brazila startuje danas na Mondijalu utakmicom sa Severnom Korejom, dok će u drugom meču grupe G igrati Obala Slonovače i Portugal. U prvom terminu od 13 časova i 30 minuta, sastaće se ekipe Slovačke i Novog Zelanda.\nSeverna Koreja doputovala u Južnu Afriku\nFudbalska reprezentacija Severne Koreje doputovala je danas u Južnu Afriku, u kojoj će učestvovati na Svetskom prvenstvu prvi put posle 40 godina.


"Prijedlog Grčke je 'trojanski konj'" | Ekonomist\nBerlin — Njemački zvaničnici rekli su da je zahtjev Grčke da produži program zajma “trojanski konj”, koji ostavlja veliki prostor za tumačenje.\nKako navode, u njemu se ne vidi jasna posvećenost Atine da će ispuniti uslove sadašnjeg programa.\nPrema nacrtu teksta koji je pripremila Njemačka, Berlin smatra da prijedlog Grčke ne daje osnova za zajedničko saopštenje ministara finansija Evrogrupe, koji se sastaju danas.\nGrčka je poručila Evropskoj uniji da ima dva izbora: da prihvati ili odbaci njen zahtjev za šestomjesečno produženje programa finansijske pomoći.”Evro-grupa u petak ima dva izbora, da prihvati ili odbaci grčki zahtjev. Uskoro ćemo otkriti ko želi, a ko ne želi da se pronađe rešenje”, rekao je neimenovani izvor iz grčke vlade, a prenijela agencija Frans pres.\nIpak, vicekancelar Njemačke Zigmar Gabrijel izjavio je da je zahtjev Grčke za šestomjesečno produženje programa finansijske pomoći “početna tačka za pregovore”, pošto je samo nekoliko sati ranije njemački ministar finansija Volfgang Šojble odbacio prijedlog Atine.\nGabrijel navodi da je saglasan sa Šojbleom da grčki prijedlog nije dovoljan, ali da može biti iskorišten kao početna tačka za pregovore. “Prijedlog predstavlja veliki korak grčke vlade ka prihvatanju činjenice da bez programa neće biti finansijske pomoći”, rekao je vicekancelar, dodajući da sve strane treba da prestanu sa ultimatumima.\nPrethodno je portparol njemačkog ministra finansija Šojblea izjavio da pismo Atine ne nudi dovoljno dobro rješenje. “Cilj prijedloga je privremeno finansiranje, bez ispunjenja obaveza iz programa međunarodne pomoći. Pismo ne zadovoljava kriterijume dogovorene na sastanku ministara finansija eurozone održanom u ponedjeljak”, izjavio je on.\nS druge strane predsjednik Evropske komisije Žan-Klod Junker je ocijenio da je grčki prijedlog pozitivan znak koji bi mogao dovesti do kompromisa Atine i eurozone.\nGrčka je u četvrtak poslala evropskim kreditorima kompromisni prijedlog kako bi se u posljednjem trenutku odmrzli pregovori o programu pomoći Atini i okončala neizvjesnost o njenom opstanku u eurozoni. Vlada u Atini je predložila produženje paketa pomoći za šest mjeseci, ali nije ponudila nastavak svih oštrih budžetskih rezova i reformi.\nGrčki prijedlog podrazumijeva šestomjesečno produženje zajmova pomoći, početak na radu o novom sporazumu o zamjeni aktuelnog programa koji ističe krajem mjeseca u koji bi bili uključeni “Grčka, Evropa i Međunarodni monetartni fond (MMF)”, kao i olakšanje uslova otplate postojećeg zajma od 240 milijardi eura.\nTo je, prema pismu iz Atine, zasnovano na staroj ponudi eurozone za produženje rokova otplate i smanjenje kamatnih stopa kada Grčka ostvari budžetski višak što se dogodilo 2013. godine.\nGrčka je takođe obećala da će ispuniti sve dužničke obaveze, da neće preduzimati jednostrane poteze koji bi podrili “fiskalne ciljeve, ekonomoski oporavak i finansijsku stabilnost”, kao i da neće uvoditi mjere podsticaja privrede koji bi dodatno koštali.\nAtina je takođe predložila da reforme u Grčkoj nadziru MMF, Evropska centralna banka i EU, koje su dosad predstavljale “trojku” inspektora, a s kojom je nova grčka vlada isprva odbila da sarađuje.\nU grčkom prijedlogu nije spomenut nastavak budžetskih rezova i reformi koje je eurozona tražila od 2010. kao uslov za zajmove pomoći. Na nastavku oštrih mera insistira Njemačka i to će verovatno biti najspornija tačka sjutrašnjih razgovora.\nEvropski dio pomoći Grčkoj ističe 28. februara i ako do tada ne bude dogovora, Evropska centralna banka će biti pod pritiskom ostalih članica eurozone da prekine pomoć grčkim bankama.\nIzvor: B92, Beta, Blic\nKomentare i sugestije na Prijedlog zakona o javnim…\nPoslije rasprodaje, novi skok nafte


Rezidencija - Ostali sportovi\nObjave iz kategorije: Ostali sportovi\nKanzas Siti Čifsi posle pola veka ponovo šampioni NFL\nFudbaleri Kanzas Siti Čifsa novi su šampioni američke Nacionalne fudbalske lige (NFL) pošto su u 54. Superboulu pobedili San Francisko Fortinajnerse – 31:20 (10:3, 0:7, 0:10, 21:0). To je prva titula za Čifse posle 50 godina, jedini trijumf u “superboul eri” ostvarili su 1970, 26 glodina pre nego što se rodio njihov današnji kvoterbek Patrik Mahoums, […]\n,,Ustala je Crna Gora, svetinja se branit mora!”\nU 9. kolu regionalne vaterpolo lige u Budvi sastali su se istoimeni domaći klub i beogradski Partizan. Domaći vaterpolisti slavili su sa 12:9, a meč je ostao u senci spektakularnog navijanja sa tribina. „Ustala je Crna Gora, svetinja se branit mora“ večeras se moglo čuti sa tribina. Navijači su rašitili veliki transparent na kom je […]\nOdbojkaši Srbije moraju ubedljivo da savladaju Bugare\nAko želi u polufinale kvalifikacija za OI, reprezentacija Srbije danas nema izbor, osim da ubedljivo savlada neugodnog rivala. Odbojkaši Srbije su pobedom nad Holandijom ostali u igri za polufinale kvalifikacionog turnira za Olimpijske igre, a ako žele vizu za Tokio, moraju da budu prvi! To znači da danas nemaju izbora – moraju da savladaju Bugarsku […]\nAmina Sulnević obara rekorde u ateltici\nNa ovogodišnjem Atletskom mitingu Crvene Zvezde koji je održan u Beogradu atletičari ,,Jedinstva ”ostvarili su sjajne rezultate gdje su se takmičili u 4 discipline i to djevojke na 400 metara i skoku u dalj, i mušarci 60 metara i skok u dalj. Kod muškaraca nastupao je Matija Radović gdje je ostvario rezultat 5.84 m skok u dalj, […]\nSrbija ubedljivo poražena od Francuske!\nOdbojkaška reprezentacija Srbije poražena je u Berlinu od Francuske 3:0 (25:21, 25:21, 25:22) u kvalifikacijama za plasman na Olimpijske igre u Tokiju. U grupi A igraju Nemačka, Slovenija, Belgija i Češka, a samo pobednik turnira izboriće vizu za Olimpijske igre u Tokiju. Orlovi su loše počeli borbu za odlazak na Olimpijske igre u Tokio. Ali, aktuelni […]\nVaterpolisti Srbije savladali Hrvatsku u Svetskoj ligi!\nVaterpolo reprezentacija Srbije savladala je sinoć u Beogradu Hrvatsku sa 15:11 (6:4, 3:2, 5:2, 1:3) u utakmici 2. kola Svetske lige. Pred punim tribinama bazena „Milan Gale Muškatirović“ najefikasniji u srpskom timu sa po tri gola bili su Filip Filipović i Gavril Subotić, po dva su postigli Radomir Drašović, Dušan Mandić i Nemanja Vico, a […]\nOvo je put naših rukometašica do OI!\nSada je sve jasno… Rukometašice Srbije dobile su sve protivnice na kvalifikacionom turniru za Olimpijske igre. Srpkinje su plasman na jedan od tri kvalifikaciona turnira za Tokio 2020. zaslužile osvajanjem šestog mesta na Svetskom prvenstvu. One su poražene u borbi za petu poziciju od Crne Gore, pa su time “upale” u drugi kvalifikacioni turnir. Prethodno […]


Sirijski Kurdi optužuju Tursku da koristi kemijsko oružje - UN demantirao tvrdnju -- Plodovi društva -- Sott.net\nKomentar: Glasnogovornica Visokog povjerenika Ujedinjenih nacija za ljudska prava Ravina Shamdasani demantovala je tvrdnju terorističke organizacije YPG/PKK da je Turska u okviru operacije "Izvor mira" koristila hemijsko oružje, javlja Anadolu Agency.\nNa nalozima bliskim terorističkoj organizaciji YPG/PKK na društvenim mrežama, koristeći lažne fotografije protiv operacije "Izvor mira", zabilježeni su pokušaji širenja manipulacija porukama da je u operaciji korišteno "hemijsko oružje i fosforna bomba".\nMeđutim, Shamdasani je za AA kazala da u Uredu visokog komesara za ljudska prava Ujedinjenih nacija (OHCHR) nemaju informacije o tome da su turske snage koristile hemijsko oružje.\nGlasnogovornik Svjetske zdravstvene organizacije (WHO) Tarik Jašarević je također na pitanje novinara u Ženevi u vezi sa tvrdnjama da je Turska koristila hemijsko oružje protiv YPG/PKK-a, odgovorio da u WHO-u nisu dobili takve informacije.\nTurski ministar odbrane Hulusi Akar je izjavio kako su takve tvrdnje čista manipulacija jer, kako je rekao, svi znaju da turske snage u svom arsenalu ne posjeduju hemijsko oružje.


Telegraf: Džonson ubeđuje G7 da proteraju Putina iz Sirije\nM. D. 9. aprila 2017. 12:42\nOni su se složili da bi Džonson, umesto odlaska za Rusiju, trebalo da povede napore na obezbeđivanju „žestokog“ saopštenja grupe sedam industrijalizovanih nacija G7, vezanog za umešanost Rusije u Siriji.\nTilerson će ruskim zvaničnicima prilikom posete Moskvi ovog meseca, predložiti sporazum kojim bi trebalo da bude okončan građanski rat u Siriji.\nPokušaji da se osigura „jasna i usklađena poruka Rusima“ o Siriji, biće u fokusu samita G7 u Italiji ove nedelje.\nKako se navodi, Džonson želi da se usaglasi saopštenje koje će podrazumevati tranziciju vlasti bez učešća sirijskog predsednika Bašara al Asada i povlačenje ruskih snaga iz Sirije koje bi trebalo da bude obavljeno na kraju.\nIzvor iz Ministarstva spoljnih poslova Britanije izjavio je da je „bilo očigledno ove nedelje da su i Tilerson i Tramp rekli da za Asada nema budućnosti“.\n„Jedan od ishoda koje bi samit G7 mogao da ima jeste da kažemo da Asad mora da ide“, naveo je ovaj izvor.\nOn je kazao da će Džonsonov telefon „biti usijan“ u pokušaju da osigura „vrlo snažno i žestoko“ saopštenje o umešanosti Rusije u Siriju.\nGrupa G7 koju čine Kanada, Francuska, Nemačka, Italija, Japan, Velika Britanija i SAD, uljučivala je i Rusiju do 2014. i tada bila poznata kao grupa G8, ali je nakon pripajanja Krima, suspendovano rusko članstvo u tom političkom forumu.\nBoris DžonsonVladimir Putinsirija


Jednostavnije procedure za postavljanje solarnih panela - OIE\nJednostavnije procedure za postavljanje solarnih panela\nNovi Zakon o korišćenju obnovljivih izvora energije će omogućiti da vidimo više solarnih panela na krovovima porodičnih kuća, stambenih zgrada, kao i proizvodnih hala, a procedura za njihovu ugradnju će biti kraća i jednostavnija nego ranije, rekla je ministarka rudarstva i energetike Zorana Mihajlović.\n– Srbija u prethodnom periodu nije dovoljno koristila sve mogućnosti za ulaganje u obnovljive izvore energije, ali danas imamo mogućnost da to promenimo jer su cene ovih tehnologija niže i ulaganje u njih može mnogo brže da se isplati – rekla je Mihajlović.\nOna je navela da je ranije bilo potrebno oko dve godine da se uradi projekat, pribavi građevinska dozvola i da se prikupi veliki broj papira, da bi se postavio solarni panel na porodičnu kuću. Sada će taj period biti skraćen na dva do tri meseca što će dati mogućnost i onima koji žive u porodičnim kućama, ali i stambenim zajednicama, da koriste zelenu energiju, i da imaju niže račune.\n– Nastojali smo da procedure skratimo i ubrzamo, što podrazumeva izradu projekta, dobijanje odobrenja za gradnju koje ne podrazumeva izdavanje građevinske dozvole, ugradnju, i sklapanje ugovora sa elektrodistribucijom. Radi se i na tome da ti ugovori budu što jednostavniji, i da od trenutka donošenja odluke o postavljanju solarnih panela, do potpisivanja ugovora ne bi trebalo da prođe više od dva do tri meseca. Takođe, razgovaraćemo i sa projektantskim kućama o cenama ovih usluga – navela je Mihajlović, navodi se u saopštenju koje prenosi Tanjug.


Predstavnici Srpske liste sasataju se u podne sa premijerkom Srbije Anom Brnabić i direktorom Kancelarije za KiM Markom Đurićem.\nGostujući u Jutarnjem programu RTS, potpredsednik Srpske liste Igor Simić rekao je da predugo traju te priče, da bi se o bilo čemu sepkulisalo.\n"Ono što je činjenica je da Srpska lista neće biti kočničar institucija, pre svega kako bi onemogućili da bilo ko iz Prištine Srbe i Srpsku listu označi kao krivca za eventulani neuspeh", rekao je Simić.\nU medijskim saznanjima se navodi da će biti 15 ministarstava, od kojih dva pripadaju Srpskoj listi.\n"O tome ćemo razgovarati sa premijerkom i Markom Đurićem. Spekulacije koje dolaze iz Prištine kako će nešto dati Srbima apsolutni ne stoje, to je ono što je propisano ustavom privremenih institucija samouprave u Prištini i ne želim da na taj način bilo ko govori o raspodeli ministarstava", istakao je Simić.\nKaže da je činjenica da su dva ministarska mesta srpskom narodu na KiM dali su građani 6. oktobra na izborima, koju su podržali Srpsku listu.\nSpekuliše se imenima, ko će napustiti koju funkciju. Govoreći o poziciji Srpske liste, Simić kaže da će zahtevati ukidanje taksi koje stoje na putu dijalogu.\n"Kada govorimo formiranju vlade u Prištini, govorimo kao jednom od koraka koje treba preduzeti od strane albanskih partija u cilju nastavka dijaloga i smanjivanja tenzija na KiM, a ukoliko postoji dovoljno političe hrabrosti od strane predstavnika kosovskih Albanaca možda i postizanje kompromisnog rešenja koje će omogućiti dalji razvoj na prostoru KiM", rekao je potpredsednik Srpske liste.\n"Činjenica je da nikada nismo skrivali da političke poteze povlačimo u konsultaciji sa zvaničnim Begradom, tako će biti i danas i izaći ćemo sa zajedničkim stavom šta dalje", zaključio je Simić.


Akcija o značaju preventivnih pregleda u otkrivanju raka dojke – NovostiDana.rs\nAkcija o značaju preventivnih pregleda u otkrivanju raka dojke\nUdruženje žena obolelih i lečenih od raka dojke „Budimo zajedno“ organizovalo je u subotu akciju u Beogradu u cilju edukovanja javnosti o toj bolesti i značaju preventivnih pregleda.\nUz slogan „Pokreni svest, misli na sebe“ članice Udruženja su na taj način obeležile Svetski dan borbe protiv raka dojke, bolesti od koje svakog dana u Srbiji umru po četiri žene.\nŽene obolele i lečene od raka dojke i lekari su posetiocima tržnog centra Big fešn objašnjavali šta su faktori rizika za nastanak te bolesti na koje se može uticati i koliko su važni redovni pregledi i odaziv na skrining.\nPredsednica Udruženja Domina Spasić je kazala da je rak dojke izlečiva bolest i da što se ranije otkrije to je veċa šansa za izlečenje.\n„Želimo da ukažemo da sve sumnjive pojave u dojci zahtevaju neodložan odlazak lekaru u cilju pravovremene dijagnostike. Ukoliko se na vreme otkrije, rak dojke je izlečiv u više od 90 odsto slučajeva“, rekla je ona.\nIstakla je da članice Udruženja žena obolelih i lečenih od raka dojke „Budimo zajedno“, osnovanog 2010. godine, svakodnevno daju informacije, psihološku i iskustvenu podršku obolelima.\n„Zalažemo se da se o trošku Republičkog fonda za zdravstvo obezbede rukavice i rukave za žene koje su kao posledicu raka dojke dobile limfedem ruke, kao i banjsko lečenje za žene koje su zbog karcinoma ostale bez dojke“, kazale je Spasić.\nLekarka Ljilana Lazić je ukazala na značaj fizičke aktivnosti i zdravog načina života u prevenciji obolevanja.\n„Ovakve akcije su važne da se ženama ukaže da su odgovorne za svoje zdravlje i mogu mnogo da učine da se na vreme jave lekaru i dobiju najbolju terapiju za izlečenje“, rekla je ona.\nSavete o zdravom načinu ishrane davao je nutricionista Aleksa Rašević koji je upozorio da se veliki broj obolelih odlučuje za pogrešne dijete koje im dodatno narušavaju zdravlje.\nU železničkoj nesreći na Tajvanu poginule 22 osobe, povredjena 171 (VIDEO)


26.decembar - Predstava „Konkursijada u Kikirigiji“ u Apolu\nPozorišna predstava pod nazivom „Konkursijada u Kikirigiji“, po tekstu Ilije Betinskog, biće održana u subotu, 26. decembra, sa početkom u 19 sati, u dvorani „Apolo“.\nOvaj duhovit komad, koji je, pored toga, i poučnog karaktera, inspirisan je različitim društvenim pitanjima. Namenjen je mlađoj populaciji, koju je „Konkursijadom u Kikirigiji“ važno podstaknuti na razmišljanje.\nPredstava „Konkursijada u Kikirigiji“ je projekat Udruženja „Osogovo“ iz Pančeva, i Udruženja amaterskog pozorišta „Mali princ“ iz Jabuke i Doma omladine Pančevo, koji je podržao Grad Pančevo.\nOvaj projekat je zamišljen kao putujuće pozorište, budući da će „Konkursijadu u Kikirigiji“ biti igrana u svim naseljenim mestima Pančeva, koja će Udruženja „Osogovo“ i „Mali princ“, zahvaljujući Gradskoj upravi i Domu omladine, imati priliku da posete.\nNakon premijere predstave, ona će biti igrana u Glogonju (21. januara 2017. godine), zatim Jabuci (22. januara), Kačarevu (28. januara), Banatskom Novom Selu (29. januara), Dolovu (4. februara), Starčevu (5. februara), Omoljici (11. februara), Ivanovu (12. februara), i Banatskom Brestovcu (18. februara), u 19 sati, u Domovima kulture ovih naseljenih mesta.\nMore in this category: « 15.decembar - Predstava „Srpska Lajka” Aleksandra Jugovića\t23.januar - predstava „Gozba” Filipa Vujoševića »


Sarajevska policija prodaje više od 50 automobila po “povoljnim cijenama\nMinistarstvo unutrašnjih poslova Kantona Sarajevo objavilo je licitaciju za prodaju motornih vozila nakon Odluke Skupštine Kantona.\nRadi se ukupno 52 vozila, a licitacija će biti organizovana po sistemu usmenog nadmetanja. Automobili su uglavnom starijeg datuma proizvodnje, a pravo učešća u licitaciji imaju sva pravna i fizička lica osim zaposlenika MUP-a, a koja 12. jula tekuće godine do 12 sati uplate kauciju u vrijednosti deset posto od početne cijene.\nProdaja će biti održana istog dana s početkom od 14 sati na Poligonu Butmir kod Sarajeva. Zainteresovane osobe automobile mogu pogledati dan ranije od 10 sati na istom mjestu.\nIz MUP-a je saopćeno da se radi o vozilima koja se ne mogu koristiti zbog starosti, neispravnosti ili oštećenja prouzrokovanih u saobraćajnim nezgodama i čija popravka nema ekonomske opravdanosti.


Drugi sastanak Koordinacionog odbora za izradu Strategije razvoja FBiH\n10.10.2019 / 14:42 Ekonomija - Sarajevo\nDrugi sastanak Koordinacionog odbora za izradu Strategije razvoja Federacije BiH održan je danas u Sarajevu.\nIvana Mišković, predsjedavajuća rada Koordinacionog odbora za izradu Strategije razvoja i savjetnica predsjednika Vlade Kantona 10, predstavila je proces izrade strateškog dokumenta koji predstavlja integrisani, multisektorski strateški dokument koji definira javne politike i usmjerava ekonomsko-socijalni razvoj Federacije.\nKoordinacioni odbor okuplja predstavnike svih nivoa vlasti u Federaciji BiH, njegovo formiranje operacionalizira vertikalnu i horizontalnu koordinaciju procesa izrade Strategije i predstavlja najviše savjetodavno i radno tijelo Vlade Federacije BiH u procesu izrade i usaglašavanja strateškog dokumenta.\nKoordinacioni odbor za izradu Strategije razvoja Federacije BiH čine predstavnici Ureda premijera Federacije, Federalnog zavoda za programiranje razvoja, Ekonomskog savjeta Vlade Federacije, federalnih ministarstava, Generalnog sekretarijata Vlade Federacije, kantona, Saveza općina i gradova Federacije BiH, Gender centra Federacije BiH, Federalnog zavoda za statistiku i Udruženja poslodavaca.\nZamjenik predsjedavajuće Koordinacionog odbora i pomoćnik direktora Federalnog zavoda za programiranje razvoja Nijaz Avdukić predstavio je nove vremenske rokove za izradu strateškog dokumenta, izazvane zahtjevnim administrativnim procedurama.\nKonsultant za metodologiju izrade strateškog dokumenta Nedim Čelebić u nastavku rada predstavio je tok realizacije 12 radionica na kojima su, uz pomoć domaćih eksperata i učešće ključnih aktera društveno – ekonomskog života Federacije, razmatrani osnovni problemi, izazovi i potencijali u pojedinim socio-ekonomskim oblastima, te predložena razvojna rješenja koja će postati dijelom Strategije razvoja.\nSastanak je organizovao Federalni zavod za programiranje razvoja, kao koordinator procesa planiranja održivog ekonomsko-socijalnog razvoja Federacije Bosne i Hercegovine. Realizaciju sastanka podržao je zajednički projekt UNDP-a i Vlade Švicarske - "Projekt podrške integralnom razvoju u BiH" i" Projekt jačanja javnih institucija u Bosni i Hercegovini" koji implementira njemački program međunarodne saradnje - GIZ.\nTerović: BPK-a zabilježio najveći pad obima industrijske proizvodnje u FBiH


I dalje prisutne gužve u saobraćaju na magistralnom putu Zlatibor - Užice - OGLASNA TABLA - INFO\nI dalje prisutne gužve u saobraćaju na magistralnom putu Zlatibor – Užice\n29 августа, 2019 0653\nZbog izvođenja asfalterskih radova, na državnom putu I B reda broj 23 i I B reda broj 28, deonica Bela zemlja – Sušica na snazi je obustava saobraćaja do 15. novembra ove godine, u vremenu od 08.00 do 15.00 časova.\nAlternativni putni pravac tokom izvođenja radova je lokalni put-Mačkat, koji je u prethodnom periodu popravljan zbog pojačanog intzenziteta saobraćaja, od kafane Lojo do hotela Zlatiborska noć. Kod skretanja za Krivu Reku, saobraćaj se reguliše semaforom na mostu preko rečice Krivaje, dok na mostu preko Grabovice nema semafora, već se prvenstvo prolaza reguliše znakom, što u pojačanom intenzitetu saobraćaja dovodi do zabuna i gužve.\nNakon 15.00 časova, saobraćaj se odvija normalno. Radovi su obezbeđeni adekvatnom saobraćajnom signalizacijom i opremom, stoji u saopštenju JP Putevi Srbije.\nU okviru rekonstrukcije deonice duge 15,2 kilometra od hale Veliki park u Užicu do petlje Sušica predviđena je izgradnja kompletno nove kolovozne konstrukcije, postavljanje novih ivičnjaka, rigola, sanacija mostova, rekonstrukcija starih zidova uz izgradnju dva nova potporna zida, sanacija kosina, postavljanje zaštitnih mreža, kompletna rekonstrukcija dva tunela.\nS obzirom da je i turistička sezona u toku apeluje se na vozače da voze oprezno i da, ako je moguće, koriste alternativne puteve i deonice.\nKompanija Lidl renovirala deo Centra za majku i dete Doma zdravlja u Užicu (VIDEO)


Aktivnosti - USAID Competitiveness Project - USAID Serbia Competitiveness Project\nToggle navigation Blog : Aktivnosti UncategorizedAktivnosti « Informacione i komunikacione tehnologije (ICT)\nFilm i produkcija »\n29 Oct Aktivnosti\nPosted in : Uncategorized on October 29, 2007 by : admin Comments: 0 Automobilski delovi\n• Automechanika Frankfurt, 16-21. septembar. Učešće na ovom sajmu koji se smatra jednim od najvećih međunarodnih sajmova automobilskih delova, a održava se svake druge godine, identifikovano je kao jedan od najvažnijih prioriteta za sektor. Projekat je podržao ovu inicijativu putem treninga, komunikacije, grantova i strateške podrške za dvanaest srpkih kompanija koje su se predstavile na sajmu. Blisko smo sarađivali sa SIEPA-om, koja je organizovala povratak Srbije na ovaj veliki međunarodni događaj auto industrije i sponzorisala nacionalni štand. Firme iz Srbije su privukle dosta pažnje, uključujući i interesovanje predstavnika Volkswagena i Peugeot-Citroen Grupe (PSA Group). Ukazujući na prioritet ovog sektora, g. Slobodan Milosavljević, ministar trgovine i usluga posetio je sajam i zvanično otvorio nacionalni štand.\n• Program za povezivanje tržišta auto delova. Projekat sarađuje sa nekoliko kompanija kako bi im pomogao u pripremi strategija prodaje, poboljšanju postojećih promotivnih materijala i analizi njihove prodajne ponude za strane kupce. Takođe unapređujemo specifične B2B veze sa ciljanim evropskim kompanijama, i u koordinaciji sa SIEPA-om i ostalim partnerima radimo na izradi ciljanog užeg kruga kontakata prema kojima će biti usmereni naši napori u budućnosti, koji obuhvataju trgovinske misije kao i misije kupaca.\n• Program sertifikacije proizvođača auto delova. Projekat je uspostavio komunikaciju sa partnerskim institucijama i kompanijama u cilju razvoja TS 16949 plana sertifikacije koji bi doneo koristi lokalnim kompanijama za proizvodnju auto delova. Po našoj proceni, 5-10 firmi bi trebalo da dobije našu podršku za dobijanje TS sertifikata.\n• Program povezivanja tržišta građevinskih materijala: Mosbuild. Sajam građevinskih materijala Mosbuild koji je održan od 1-3. aprila u Moskvi, bio je prvi sajam ovog Projekta, i treba naglasiti da su ostvareni zapaženi rezultati. SIEPA je odabrala sajam i ciljne kompanije koje na njemu treba da učestvuju, a pomoć je obezbeđena za dizajn štanda i promotivnih materijala. Učesnicima je pružena ciljana podrška o tome kako da efektivno privuku potencijalne kupce, ostvare kontakt sa kupcima na sajmu i sprovedu aktivnosti posle sajma. Organizovana su dva događaja u cilju umrežavanja od kojih se jedan odigrao u ambasadi Srbije, kako bi se kompanijama pomoglo da poboljšaju svoj profil na tržištu. Ovi događaji su organizovani u saradnji sa SIEPA-om i Privrednom komorom Srbije. Srpske kompanije ostvarile su 198 kontakata sa potencijalnim kupcima od kojih 69 ima veliki poslovni potencijal. Projekat zajedno sa SIEPA-om već radi na planiranju učešća na sajmu sledeće godine. Uz navedeno, Projekat pomaže kompanijama u stvaranju veza sa kontaktima ostvarenim tokom sajma, uključujući i savete i direktnu podršku vezanu za dobijanje sertifikata, logistiku i finaliziranje prodaje.\n• Povezivanje na tržištu građevinskih materijala i ciljana podrška. Zajedno sa predstavnicima SIEPA-e, osoblje Projekta izradilo je strategiju za analizu sektora i dogovorilo okvir za procenu sposobnosti kompanija. Ovo je obuhvatilo i ispitivanje osnovnih podataka o 150 kompanija koje su praćene terenskim posetama i evaluacijom tehničkih, finansijskih i strateških sposobnosti. Od 30 podsektora industrije, 8 je izabrano za podesktore sa visokim potencijalom, uključujući i građevinski metal, građevinsko drvo, vrata, prozore, proizvode od betona, elektro opremu, rasvetu i sisteme grejanja. Paralelno sa ovom aktivnošću, razvijen je sveobuhvatan alat za analizu koji se već primenjuje za pregled kompanija koje Projekat može podržati sa strateškog aspekta. Alat za analizu će definisati stratešku podršku i podršku “po meri” kompanijama sa visokim potencijalom iz ciljanih podsektora, kao i analizu strategije i marketinga, proizvoda/proizvodnje, ljudskih resursa i organizacije i proizvodnog/izvoznog potencijala.\n• Osnivanje FIDIC ogranka. Nekoliko aktivnosti je sprovedeno u cilju ubrzavanja osnivanja nacionalnog ogranka Federation Internationale Des Ingenieurs – Conseils (FIDIC). Pružamo podršku za izradu nacrta dokumentacije koja je neophodna za podnošenje zahteva FIDIC-u i osnivanje njihovog nacionalnog ogranka (Asocijacija inženjera konsultanata Srbije) u Srbiji. Formirana je radna grupa sa ključnim partnerima iz privatnog sektora uključujući i Yu Build, MACE i FIDECO u cilju promovisanja ove inicijative, koja je dodatno promovisana oglasom u Politici. Na konferenciji za organizaciju koja je održana početkom oktobra, deklaraciju je potpisalo 14 kompanija koje su preuzele odgovornost za osnivanje pomenute asocijacije. Potencijalni partneri osnivači i ostali budući članovi se moraju pridržavati FIDIC Etičkog kodeksa i zahteva za prijem u članstvo.


Vesti online / Slobodno Vreme / Nauka i tehnologija / Francuzi razvijaju sopstveni servis za komunikaciju\nFrancuzi strahuju od potencijalnih bezbednosnih propusta poznatih servisa za komunikaciju poput Telegrama i WhatsAppa koje koriste brojni članovi vlade i visoki državni zvaničnici, a čak je i predsednik Makron poznati korisnik Telegrama.\nFrancuzi smatraju da aplikacije kao što su WA i Telegram nisu bezbedne\nIako su ove mreže bezbedne i koriste enkripciju za zaštitu sadržaja i korisnika, za Francuze je problem što je reč o ruskim i američkim kompanijama i smatraju da im je za što veću bezbednost potreban komunikacioni servis čiji će serveri biti smešteni u Francuskoj.\nZbog toga su se odlučili na razvoj sopstvenog servisa koji bi u komunikaciji državnih zvaničnika trebalo da zameni aplikacije poput WhatsAppa i Telegrama.\nTestiranje ove aplikacije trenutno je u toku (testira je grupa zvaničnika, a njeno ime još nije poznato) i ako se pokaže uspešnim, već ovog leta cela vlada moraće da se prebaci na novu platformu i komunicira isključivo putem nje.\nIpak, planovi za ovu aplikaciju mnogo su veći, tako da bi nakon toga trebalo da postane dostupna svim Francuzima (nije poznato da li će biti dostupna globalno), što znači da će barem na tom tržištu postati veliki konkurent najpopularnijim servisima, piše Zimo.\nFrancuska vlada već koristi neke komunikacione servise koje je razvila odbrambena i IT kompanija Thales - njihova aplikacija za pametne telefone Citadel "namenjena je profesionalcima" i ima većinu poznatih opcija kao i najpopularnije aplikacije za dopisivanje, uključujući i enkripciju glasovnih poziva i deljenja datoteka, piše Reuters.\nOstaje da se vidi da li će državna aplikacija koja se trenutno razvija biti popularna među Francuzima ili će se oni držati proverenih platformi koje godinama koriste poput WhatsAppa, Telegrama, Vibera, Facebook Messengera i drugih.\nU poslednjih nekoliko dana Telegram ima velike probleme u Rusiji u kojoj je blokiran jer kompanija nije htela da omogući bezbednosnim službama pristup tajnim porukama korisnika.\nRuske službe tražile su pristup porukama zbog zaštite od terorizma, ali im je šef Telegrama Pavel Durov poručio da privatnost nema cenu.\nNAUKA I TEHNOLOGIJA Lažni "WhatsApp" preuzet čak milion puta sa "Play Store"


Ministar vanjskih poslova BiH Bisera Turković (SDA) juče je pozvala nadležne institucije da delegiraju članove u Komisiju za NATO integracioni proces. Turković, prema svim procjenama, još uvijek nije svjesna da je život ove komisije stao onog momenta kada je SNSD uspio ući u Vijeće ministara BiH.\n"Ministarstvo vanjskih poslova BiH obavještava institucije koje participiraju u radu Komisije za NATO integracioni proces BiH da Komisija nastavlja redovne aktivnosti iz svog djelokruga rada te poziva institucije koje su delegirale članove u rad iste da blagovremeno notificiraju ukoliko je došlo do izmjena imena njihovih članova Komisije", saopćeno je jučer iz Ministarstva vanjskih poslova BiH.\nRiječ je o komisiji koja postoji od 2012. godine i u čijem djelokrugu rada je "utvrđivanje prioriteta u realizaciji obaveza Bosne i Hercegovine koje proizlaze iz učešća BiH u NATO programu Partnerstvo za mir, kao i u vezi s prijemom u punopravno članstvo NATO saveza".\nUspostavljanje Komisija za NATO integracijski proces Bosne i Hercegovine u nadležnosti je Vijeća ministara BiH. Prijedlog sa svim imenima potencijalnih članova dostavlja Ministarstvo vanjskih poslova BiH koje je i zvanični predlagač ove tačke dnevnog reda.\nDa bi Komisija za NATO integracijski proces BiH bila uspostavljena, potrebno je da za nju glasaju članovi Vijeća ministara BiH u kojem SNSD drži pod kontrolom sve članove iz reda srpskog naroda. U prijevodu, ne postoji ni teroretska šansa da se imenovanje komisije nađe na sjednici državne vlade ukoliko se s tim ne složi predsjedavajući Vijeća ministara BiH Zoran Tegeltija iz SNSD-a, isto kao što ne postoji ni teoretska šansa da ova komisija bude formirana ako SNSD bude protiv nje.\nPredsjednik SNSD-a Milorad Dodik je prije nekoliko dana izjavio da BiH neće napraviti nijedan korak ka članstvu u NATO-u tako da je nemoguće očekivati da će Dodikovi ministri u Vijeću ministara BiH pristati na formiranje komisije u čijem djelokrugu rada je "realizacija obaveza u vezi s prijemom u punopravno članstvo NATO saveza".\nMinistrica vanjskih poslova BiH Bisera Turković još uvijek nije javnosti objasnila na koji način namjerava učiniti funkcionalnim rad Komisije za NATO integracijski proces te kako namjerava reagovati u slučaju da SNSD odbije delegirati svoje kandidate u ovu komisiju.\nJedno je sigurno, SNSD će od SDA, DF-a, SBB-a pa i HDZ-a BiH tražiti, nakon što se deblokira rad državnih institucija, da se umjesto Komisije za NATO integracioni proces formira neka nova komisija u kojoj neće stajati "realizacija obaveza u vezi s prijemom u punopravno članstvo NATO saveza" i "NATO integracijski proces BiH". Pitanje je samo da li će ove stranke odustati od formulacije "realizacija obaveza u vezi s prijemom u punopravno članstvo NATO-a" i izaći ususret SNSD-u.\nŠefica Kluba zastupnika SNSD-a u Zastupničkom domu Parlamentarne skupštine BiH Snježana Novaković-Bursać rekla nam je da je SNSD dosljedan u tome da poštuje samo ono u čemu je učestvovao i šta je potpisao.\n"Ono što neko modifikuje prema svojim političkim stajalištima, a ne prema važećim aktima, naravno da u tome nećemo učestvovati. Nije isto da učestvujemo u stvarima koje su svima potrebne, odnosno da unapređujemo stanje na bazi reformi potrebnih svima i koje smo svi usaglasili. Mi se nismo usaglasili o bilo kakvom NATO integracijskom procesu, već o reformama", rekla je Novaković-Bursać.\nIstakla je da će i to, kako god, morati pričekati s obzirom na novonastalu situaciju u BiH vezanu za odluku Ustavnog suda Bosne i Hercegovine. Novaković-Bursać pitali smo o eventualnom zahtjevu za promjenu imena komisije, a ona je odgovorila da se zna tačan naziv dokumenta koji je usvojilo Predsjedništvo BiH i da je riječ o programu reformi.\n"Logično bi bilo da i sve akte usklađujemo s tim dokumentom. Ne vjerujemo uopće u želju da se ijedna stvar u ovoj zemlji popravi. Naša odluka je iznuđena i u narednom periodu neće biti propusnosti odluka", zaključila je Novaković-Bursać.